Гап шундаки, жорий йилнинг 22 августидан бошлаб, “Тошкент — Самарқанд — Қарши” йўналишида тезюрар “Afrosiyob” йўловчи электропоезди қатнови йўлга қўйилди. Бу юртимизда Президентимиз томонидан Ўзбекистонни энг ривожланган давлатлар қаторига олиб чиқиш, халқимиз турмуш фаровонлигини ошириш йўлида ҳаётга изчил татбиқ этилаётган ислоҳотларнинг яна бир амалий ифодасидир.\nДавлатимиз раҳбарининг 2010 йил 21 декабрдаги “2011 — 2015 йилларда инфратузилмани, транспорт ва коммуникация қурилишини ривожлантиришни жадаллаштириш тўғрисида”ги ҳамда 2012 йил 5 январдаги “Осиё тараққиёт банки иштирокида “Мароқанд — Қарши темир йўл участкасини электрлаштириш” лойиҳасини амалга ошириш чора-тадбирлари тўғрисида”ги қарорларига асосан бошланган ушбу лойиҳа рўёби учун 208 миллион АҚШ долларидан зиёд маблағ йўналтирилган бўлса, шундан 108,3 миллион доллари тармоқ маблағлари, 100 миллион доллари эса Осиё тараққиёт банки сармоясидир.\nМазкур йўналишни электрлаштириш жараёнида йўлсозлар томонидан ўн битта станция ҳудудидаги тўққиз километрлик “пўлат из”лар қайта тикланди. 16 километр масофада 2100 куб метрдан зиёд тупроқ ишлари бажарилди. Шунингдек, станциялар оралиқларига 3 минг 216 та консол, участка станцияларига эса 259 та мустаҳкам темир конструкцияси монтаж қилиниб, 140,8 километрлик электр симлари тортилди.\nПоездларнинг ишончли ҳаракатланиши, алоқа тизимларининг нуқсонсиз ишлашини таъминлаш мақсадида замонавий диспетчерлик бошқаруви ва электр энергияси сарфини ҳисоб-китоб қилишнинг илғор услуби жорий этилди. Қолаверса, участканинг контакт тармоғига хизмат кўрсатиш учун учта навбатчилик пункти қурилиб, шунча тортиш нимстанцияси монтаж қилинди. “Мароқанд — Айритом” ва “Айритом — Қашқадарё” станциялари оралиғи замонавий микропроцессорли яримавтоматлаштирилган блоклаш тизими билан жиҳозланди.\nМаълумки, темир йўлларни электрлаштиришда электр симларини ушлаб турувчи консоллар, темир конструкциялар, таянчлар ҳамда уларнинг пойдеворлари энг зарур восита ҳисобланади. Илгари уларнинг барчаси хориждан келтириларди. Эндиликда эса бундай маҳсулотларни ўзимизда ишлаб чиқариш ўзлаштирилиб, лойиҳа бунёдкорларига белгиланган вақтда етказиб берилгани нафақат қурилиш жараёнини тезлаштиришда, балки сарф-харажатларни қисқартиришда ҳам айни муддао бўлди.\nМасалан, темир-бетон маҳсулотлари пойтахтимиздаги “Бинокор темир-бетон сервис” қўшма корхонасидан, станцияларга ўрнатилган темир конструкциялари эса “Йўл электр механик устахоналари” акциядорлик жамиятидан олинди. Умуман, қурилиш ишларига тармоқнинг 20 га яқин корхоналари, юзлаб қурувчилар ва замонавий техникалар жалб этилгани унинг сифатли барпо қилиниб, ўз муддатида фойдаланишга топширилишида қўл келди.\n— Ушбу линияда ҳаракатланадиган электровозларга “Қарши” локомотив депосида техник хизмат кўрсатилади, — дейди “Қарши минтақавий темир йўл узели”нинг иқтисодий таҳлил ва прогнозлаш бўлими бошлиғи Ислом Нортожиев. — Шу боис бу ерда янги цехлар қурилиб, мавжудлари замонавий таъмирлаш ускуналари билан жиҳозланди.\nПойтахтдан Қарши шаҳрига “Afrosiyob” тезюрар поезди қатновининг йўлга қўйилиши чинакам байрамга айланиб кетди. Унинг биринчи йўловчилари эса турли соҳа вакиллари — Ватанимиз равнақига муносиб ҳисса қўшаётган фидойи инсонлар, санъат ва спорт намояндалари, ёшлар ҳамда хорижлик меҳмонлар бўлди.\nСоҳа мутахассисларининг айтишича, мазкур йирик лойиҳа электропоездларда юк ва йўловчи ташишда катта имкониятлар эшигини очиб бердики, бу иқтисодий томондан тежамкорликка эришишда муҳим аҳамият касб этади. Айтайлик, шу пайтгача Тошкентдан Қаршигача бўлган 511 километрлик йўл қарийб 6 соатда босиб ўтилган бўлса, эндиликда бу вақт икки баробар қисқариб, 3 соатгача камайтирилди.\n— Ватанимиз тарихида ҳеч нарса билан қиёслаб бўлмайдиган байрам, бу — Мустақиллик кунидир, — дейди “Севаз-андроникс” МЧЖ раҳбари Алишер Бойқораев. — Бугун биз ана шу истиқлол берган инъомлардан баҳраманд бўлаяпмиз, юртимизда рўй бераётган мўъжизалар гувоҳига айланаяпмиз. Мана, биринчи маротаба пойтахтдан Қарши шаҳрига темир йўл орқали уч соатда кириб келдик. Бу ҳақиқий мўъжиза эмасми?! Ваҳолонки, шу пайтгача буни тасаввур этиш, хаёлга келтириш мушкул эди.\n— Қашқадарё вилояти республикамизнинг юқори иқтисодий салоҳиятга эга ҳудудларидан бири ҳисобланади, — дейди “Бозор ўғли Абди” фермер хўжалиги раҳбари, Ўзбекистон Қаҳрамони Абдимурод Бозоров. — Кейинги йилларда бу ерда иқтисодиёт тармоқлари изчил ривожланиб, улкан қурилиш ва ободонлаштириш ишлари амалга оширилмоқда. Аҳолининг бахтли ҳамда фаровон ҳаёт кечириши учун қулай шарт-шароитлар яратилаяпти. Албатта, буларнинг барчаси мустақиллик шарофатидир. Тезюрар поезднинг келиши биз, вилоят аҳли учун яна бир туҳфа бўлди. Бу ҳудудда иқтисодиёт тармоқлари, сайёҳлик салоҳиятини янада юксалтиришга хизмат қилади.\n— Юртингиздаги ислоҳотлар самарасига, халқингизнинг бунёдкорлик салоҳиятига ушбу қурилиш жараёнида яна бир карра амин бўлдик, — дейди Франциянинг “Systra” компанияси вакили, “Мароқанд — Қарши” электрлаштирилган темир йўл линияси лойиҳа менежери Алан Гене. — Чунки ушбу ишда биз ҳам бевосита иштирок этиб, ўз маслаҳатларимизни бердик. Лойиҳанинг мамлакат мустақиллигининг 24 йиллиги арафасида фойдаланишга топширилиши ҳам ўзига хос рамзий маънога эга. Зеро, бу юртда байрамлар байрамга уланиб кетади. Шунга мос равишда аҳоли ҳам мамлакати равнақига ҳисса қўшишга ҳаракат қилади. Бундай халқнинг эса эртаси бундан-да порлоқ бўлиши, шубҳасиз.\nҚисқа муддатда тубдан қайта таъмирланиб, фойдаланишга топширилган Қарши вокзалига “Afrosiyob” тезюрар поезди етиб келгач, бу ерда тантанали маросим бўлиб ўтди.\nТадбирда Ўзбекистон Республикаси Бош вазирининг ўринбосари Б. Зокиров иштирок этди.\nМазкур рукндаги бошқа мақолалар: « Инновацион лойиҳалар қўллаб-қувватланмоқда\tБалиқчиликда самарали усул »


Ўзбекистон – миллатлараро тотувлик ва диний бағрикенглик юрти” мавзусида илмий-амалий семинар бўлиб ўтди - Халқ сўзи\n14:00 16 Ноябрь 2018 Жамият\nСеминарда алоҳида қайд этилганидек, бағрикенглик ўзбек халқи маънавияти ва маданиятининг ажралмас қисми ҳисобланади. Юртимизда нафақат ижтимоий-иқтисодий, сиёсий соҳалар, балки заминимизда истиқомат қилиб келаётган турли миллат ва элатлар ўртасида дўстлик ришталарини янада мустаҳкамлаш, диний бағрикенглик тамойилларини қарор топтиришга ҳам алоҳида эътибор қаратиб келинади.\nАнжуман иштирокчиларидан бири — Тошкент ва Ўзбекистон Епархияси раҳбари, митрополит Викентийнинг таъкидлашича, Ўзбекистон раҳбариятининг саъй-ҳаракатлари билан биз тинчлик, дўстлик ва ўзаро ҳамжиҳатликда ҳаёт кечирмоқдамиз. Мамлакатда турли миллат ва элатлар, диний конфессия вакилларининг яратувчанлик кайфиятида яшаши учун барча шароитлар яратилган.\n-Бугунги кунда бағрикенглик инсоният томонидан эришилган энг катта ютуқлардан биридир. Бундан кейинги тараққиёт учун ҳам у муҳим омиллардан бўлиб қолаверади. Ўзбекистонда турли конфессия вакиллари ўртасида мустаҳкам дўстлик, бағрикенглик муҳити таъминланган, -дейди Ўзбекистондаги Рим-католик черкови епископи Еже Мацулевич.\nДин ишлари бўйича қўмита матбуот хизмати


Истакларга эришиш учун 1 стакан сув усули ҳақида\nBosh sahifa » Муваффақият сирлари\nОпубликовано: 18/03/2020 Рубрика: Муваффақият сирлари\nЎйлаган истакларингизга эришиш учун амалий трейнинг.\nБир стакан сув усулини бажариш учун ўзини тайёрлаш\nБу усул – қўйилган мақсад (бажарилган сўров) нуқтаи назаридан бериладиган, зарарли бўлган “Бунга қандай эришаман?” саволидан қутулишнинг ажойиб усулидир. Тайёр туринг, ахир бу савол доимий равишда ҳужум қилади ва алдайди, бошида бу ишини тез-тезгина қилиб туради. Ҳечқиси йўқ, бундан фойдаланиб Сиз унга қарши туришни машқ қилиб оласиз. Натижада онгингизни кераксиз барча нарсадан озод қилишни ва мақсадингизда кўрсатганларингизга очилишни ўрганиб оласиз.\nФақат бир нарса. “Бунга қандай эришаман?”, “Бу бўлиши мумкинми?”, “Менда бу иш ўхшашига ишонмайман” … ва шунга ўхшаш мавзудаги ўй-фикрларни Сиз эмас, улар Сизни ўйлай бошлашига тайёр туринг. Бошқача айтганда, Сиз бу ўй-фикрлар онгингизда хўжайинлик қилаётганини сезмаслигингиз ҳам мумкин. Бу содир бўлмаслиги учун, мўлжални ўз эмоцияларингизга нисбатан олинг – улар энг аниқ индикатордир. Айнан эмоциялар Сизга хабар беради: онгингизда самарали ўй-фикр ишлаяптими ёки бузғунчилари кириб келдими. Шунинг учун: кайфиятингиз бузилганини сезсангиз, ичингизда қандайдир хавотир, юракни сиқадиган ғашлик, алағдалик бўлса, билингки – бу Сизга қуйидагидан дарак берувчи сигналдир: Диққат! Диққат! Онгингизга (саботажчи) кирди – шу заҳоти уни ҳайданг! Бу қўзғолончи сигнални олгандан сўнг, текширинг, ҳозиргина бошингизда қандай ўй-фикр турганди – бу ўй-фикрнинг мазмунини аниқланг. Ва бу ўй-фикрга қатъий оҳангда айтинг: “Бу ердан йўқол. Пишт бу ердан. Мен сенга ҳаммасини расво қилишингга йўл қўймайман” Кейин эса бундай қилинг. Куннинг охирида, уйқуга ётишдан олдин, Сизга кун давомида бузғунчи ўй-фикрлар ҳужум қилганини ва онгингизни улардан тозалаш учун Сизнинг яхшигина меҳнат қилишингизга тўғри келгани белгилаб тан олинг). Яна мана буни ҳам тан олинг: Айрим ҳолларда Сиз ўзингизнинг бузғунчи ўй-фикрларингизни ҳайдагингиз келмади, чунки уларда Сиз жавобини билишни хохлаётган саволлар ҳам бор эди. Шундан сўнг эса “Бир стакан сув” усулини қўлланг.\n“Бир стакан сув” усулини қандай бажариш керак?\nУсул бевосита уйқудан олдин бажарилади. Аммо истисно ҳам бор.\nБу усулни бажариш 4 қадамдан иборат\n1 – Қадам. Муаммони/саволни белгилаш\nМуаммони ёки масалани ифода этаётганда унинг қисқа ва лўнда бўлишига интилинг. Тафсилотларга берилманг, ифодани қийинлаштириб юборманг. Мисол учун, агар Сизнинг муаммоингиз – ўзингизни ёмон ҳис қилаётганингиз бўлса, унда бундай денг: Мен ўзимни ёмон ҳис қиляпман. Ёки, агар пул инқирозида бўлсангиз, бунда ҳам гапдонлик қилмасдан, шундай деб айтиб қўя қолинг: “ҳозир менда пул етишмовчилиги бўляпти” — бунга яна қўшимча равишда Сизга айнан нимага (нима олишингиз учун) пул етишмаётганини қўшиб қўйишингиз ҳам мумкин.\n2 – Қадам. Масалани қўйиш\nМасалани қўйишни ўйлаб ўтириш шарт эмас – у ҳамма ҳолат учун бир хилдир: “ечимини топиш талаб қилинади”\nТоза қоғоз варағини олинг (катта бўлмаган. Масалан, блокнотники – ён дафтарчаники) Қуйидагиларни ёзинг:\n■ масаланинг қўйилиш матнини.\nБунда яхлит, битта матн ҳосил бўлсин, чунки усулни бажаришда Сиз уни овоз чиқариб ўқийсиз.\nЮқоридаги мисолдан келиб чиқиб бундай ёзиш мумкин:\nҲозир менда қарзларимни узиш учун пул етишмовчилиги бўляпти. Бу масаланинг ечимини топиш талаб қилинади.\n3 – Қадам. Сувни тайёрлаш\nСтаканга сувни қуйиб олинг. Бунда шаффоф ва рангсиз стакан ишлатиш яхши эканлигига эътибор қилинг.\n■ сувга бир неча томчи тоза лимон шарбатидан қўшинг,\n■ яхшилаб аралаштиринг,\n■ стаканни икки қўлингизнинг тўртта бармоғи билан ушланг: бош ва кўрсаткич бармоқлари билан.\n4 – Қадам. Масалани топшириш\nКўзингизни юминг ва бутун матнни овоз чиқариб айтинг: муаммонинг ифодаси + масала кейин унга мана бу топшириш иборасини хаёлан қўшинг:\n“Менга муаммоимни еча олишим учун шунинг ўзи етарлидир”.\nВа секинлик билан, маззасини татиган ҳолда (хохласангиз тўхтаб-тўхтаб), стакандаги сувнинг ярмини ичинг. Қолган ярим стакан сувни муаммо матни ва масала\nёзилган вароқ билан ёпиб қўйинг. Усти ёпилган бу стаканни ётадиган кроватингиз ёнига қўйинг. Эрталаб турганда стакандаги қолган сувни ҳам ичинг – бунда ҳам ўй-хаёлингизда битта сўз бўлсин. Мана бу: “Раҳмат!” Сувни ичиб бўлмагунингизча бу сўзни хаёлан такрорлаб туринг. Муаммонгизни ечиш учун ёки саволингизга жавоб олишингиз учун сиздан талаб қилинадиган нарсалар шундан иборат.\nНима учун деярли? Чунки навбатдаги 3 кун мобайнида диққат — эътиборни жуда кучайтириш керак бўлади — бу, ечимни қўлдан бой бериб қўймаслик учун зарурдир.\n… Уч кун, бу — шартли муддат, албатта. Ечим варианти\nСизга дарҳол келиши ҳам мумкин, лекин 3 кун — бу одатда чегаравий муддат бўлиб, бу вақт оралиғида ечим/жавоб келади.\nРухсатингиз билан, яна бир бор такрорлайман:\nмуаммонгиз ечимига доир шипшитиш (подсказка) ларни ўтказиб юборманг!\nБир нарсани доимо назарда тутинг, илтимос: ҳеч қандай мўжиза содир бўлмайди. Ечимлар одатда шунчалик оддий бўладики, натижада уларни эътиборга олишмайди — жиддий қабул қилишмайди. Сиз бундай таваккалчилик (риск) қилманг — қандайдир «махсус» ва жозибали нарсаларни кутманг. Ёдда тутинг: Сизнинг исталган муаммонгиз ёки саволингизнинг оддий ечими/жавоби бор. Шунингдек бу ечимлар тўғридир.\nМана қаранг. Сизга маълум бўлса керак, сув — бу сезгир (нозик ростланган) маълумот тўпловчи эканлиги? Ахир сув у ёки бу маълумотни эшитганда ўз структурасини ўзгартиришини билсангиз керак? Албатта, Сиз буни биласиз.\nҲеч ким учун сир эмаски: сувга қўшилаётган лимон шарбати — бу кислотадир, ва у сувни электролитга айлантиради (аниқроқ айтадиган бўлсак, сувнинг электр ўтказувчанлигини сезиларли даражада кучайтириб юборади). Электролит батареялар мана шу принципда ишлайди.\nЭнди бу ёғини эшитинг. Ўй-фикрлар аслида нима ўзи? Ҳа-да: электр импульслари.\nСизнинг танангиз нима ҳисобланади? У ҳам энергия — ва тана ҳам электр таратади. Энди ишлаш мехнизмини кўраётган бўлсангиз керак?\n■ Сиз матнни айтаётганингизда (муаммонинг ифодаси + масала), сув бу маълумотни қабул қилади ва унинг структурасига мослашади — яъни, айтилган сўзларнинг физик эквивалентига айланади;\n■ ишни топшириш иборасини хаёлан юбориш орқали эса, Сиз сувга аниқ бир электр импульси (энергия) берасиз;\n■ қўлларингиз билан стаканни юмиб ушлаш орқали эса, бу энергияни туташтирасиз — тарқалиб кетишига йўл қўймайсиз;\n■ сувни ичиш орқали эса, танангизга аниқ маълумот билан тўйинтирилган энергияни йўналтирасиз. Бу матрица — сўров дастуридир (яна уни ният ҳам деб айтишади). Натижада Сиз нафақат мия билан (одатдагидек), балки ҳар бир кичик тўқимангиз билан ўйлай бошласиз. Бунда нима содир бўлади? Жуда тўғри: Сиз бутунлай, ҳар бир кичик тўқимангизгача, ўз муаммонгиз ечимини топиш нияти энергияси билан тўлиб тошасиз. Ният энергияси — бу жуда кучли, шунчаки тасаввурга сиғмайдиган энергиядир. У муаммо энергиясини унинг (муаммонинг) ечими энергияси билан боғламагунча тинчимайди. Ҳаммаси мана шундай оддий.\nСувни 2 порцияга бўлиш нимага керак?\nБу ботиний онгингизга қаратилган ҳаракатдир, ахир ният энергияси айнан унга мурожаат қилади. Ахир ушбу:\n1) муаммо ечимини излашга ва\n2) муаммога доир ечимни тақдим қилишга\nбўлган сўровлар айнан ботиний онгга юборилади.\nШунинг учун кечки порция — бу ечимни излаш учун сўров, эрталабки порция эса — бу ечимни тақдим қилиш учун сўров. Шунингдек бу ишингиз – ечимни Қабул қилишга бўлган декларация ҳамдир. Шунинг учун «Раҳмат» сўзини айтяпсиз — бу орқали ботиний онгингизга ечимнинг тайёрлигига шубҳа қилмаётганингизни англатасиз. Бошқача айтганда «Раҳмат» сўзини юбориш орқали, Сиз тайёр ечимни очиласиз.\nБу нима учун иш беради?\nИшлаш механизмининг соддалигига қарамасдан «нима учун иш беради» саволи кун тартибидан ҳеч тушмайди. Нима ҳам дердик — биз доимо ҳамма нарсани чизиқли текисликка ўтказишни, сўнгра уни кўзимиз билан кўришни ва бармоқларимиз билан ушлашни яхши кўрамиз.\nБироқ, «Бир стакан сув» усули нега иш бериши» ҳақидаги саволга битта тўхтамга келинмаган. Шунчалик кўп тахминлар борки — бош айланиб кетади. Фикримизча энг аниқ тушунтиришни физиклар ва психологлар беришди. Физиклар ишлаш механизмини аниқлашди (юқорига қаранг), психологлар эса усулнинг жуда самарадорлигини қуйидагича тушунтиришади:\nҲамма гап миянинг идрок қилишга жавоб берадиган қисмининг ишлаш механизмида. Кўзларни юмиш орқали инсон энг асосий идрок қилиш органини ўчиради — ва мия, бу канал орқали маълумот олмагандан сўнг, рецепторларни қўзғалган ҳолатга ўтказишга мажбур бўлади.\nМана шундай қилиш орқали «онгнинг очилиши» деб номланувчи феноменнинг намоён бўлиши учун шароит яратилади. Тўқималар вибрацияси частоталарининг ошишини таъминловчи бу ҳодиса эса, мана бунга олиб келади: англаб етиш (озарение), илҳом келиши.\nЭнг яхшиси «Нима учун?», «Қандай?» деган саволлар билан бошингизни қотирманг. Муҳими бу усул иш беради. Тамом вассалом. Бунинг учун ботиний онгимизга ташаккур!\nБу усулдан яна қандай ҳолатларда фойдаланиш мумкин?\n«Бир стакан сув» усулини Сиз нафақат онгингизни бузғунчи ўй-фикрлардан тозалаш учун ишлатишингиз мумкин.\nАхир усулнинг мазмуни — бу ботиний онгга тўғридан — тўғри мурожаат-ку. Ботиний онгингиз эса ҳамма нарсани қила олади. Шундай экан, унга қуйидаги ҳолатларда ҳам мурожаат қилишингиз мумкин:\n■ қандайдир масала (муаммо) нинг ечимини топа олмасдан қийналаётганингизда;\n■ ёки қаттиқ оғриқни (жисмоний ёки қалб оғриғини) бошдан кечираётганингизда;\n■ ёки Сизни кимдир (ёки нимадир) мувазанатдан чиқарганда;\n■ ёки йўқолган нарсаларни излашда;\n■ шунингдек бу усулни ботиний онгингизга қалбингиздаги ниманидир амалга ошириши учун буйруқ беришда ҳам қўллашингиз мумкин;\n■ Яна …\n■ яна кўп ҳолларда – «Бир стакан сув» усули аъло даражада ёрдам берадиган Ҳамма ҳолатни санайман деб қийналиб кетиш мумкин.\nБажаришнинг қисқача тартиби\nЖавоб олмоқчи бўлган саволингизни ифода этинг ёки ечиш керак бўлган муаммони белгиланг.\nСавол/муаммо ифодасини ёзинг\nИфодага масала матнини қўшинг\nУйқуга ётишдан олдин сувни тайёрланг ва масалани юборинг.\nЭртасига — жуда кучли диққат-эътибор билан юринг.\nВоқеъа-ҳодисаларнинг қандай ривожланишини кузатинг.\nЎй-фикрларингизга қулоқ тутинг. Атрофдагиларингизнинг ўзини тутишини кузатинг.\nЖавоб кўпинча у ердан келади – тўсатдан айтилган сўз шаклида ёки қандайдир оғзаки бўлмаган белгилар шаклида (мимика, қўл ҳарактлари).\nНимадир қилгингиз келиб қолса унга бўйсунинг (айтиш, телефон қилиш, бориш).\nШунингдек эмоцияларингизни кузатинг — уларнинг сигнали диққатни аъло даражада жамлайди ва аломатларни кўришга ва шипшитиш (подсказка) ларни аниқлашга ёрдам беради.\nУшбу тренинг Россиялик машҳур амалиётчи психолог, гипнолог, шахсий муваффақиятлар технологиялари бўйича мутахассис Марта Николаева Гаринанинг шу номдаги курси асосида тайёрланган.\nМуваффақият учун тимсолларни алмаштириш усули\nДейл Карнегидан ҳаёт учун энг керакли қоидалар тўплами\nМақсадларни тўғри қўйиш учун энг биринчи қоидалар\nВақтдан унумли фойдаланиш учун асосий 7 қоида\nМуваффақият келтирувчи амаллар, муваффақият йўллари\nМуваффақият, ҳаёт фалсафаси ва пул\nМуваффақиятга эришишнинг фундаментал қонунлари\nБойлик ва қашшоқлик нима? Пул топиш сирлари\nСизни муваффақиятдан тўсиб турган баҳоналар


Тошкент давлат юридик университетида янги ўқув йили анъанавий шаклда бошланиши мумкин\nБу ҳақда университет ректори Раҳим Ҳакимов Халқаро пресс-клуб сессиясида маълум қилди, деб хабар бермоқда Kun.uz мухбири.\n«Сентябрь-октябрь ойларида эпидемиологик вазият юмшаса, биз ҳеч бўлмаганда юқори курслар учун анъанавий тарзда ҳам ўқув йилини бошлашга тайёргарлик кўряпмиз.\nБунда 1 хонада 15 нафардан ортиқ бўлмаган талаба карантин қоидаларига риоя қилган ҳолда дарсларда қатнашиши мумкин», – деди Раҳим Ҳакимов.\nЭслатиб ўтамиз, Ўзбекистон ОТМларида 2-курс ва ундан юқори босқич талабалари учун дарслар 2 сентябрдан масофавий тарзда бошланиши эълон қилинган. 1-босқич талабалари учун дарслар эса 1 октябрдан бошланиши режалаштирилган. Олий таълимда дарслар октябрдан ойидан бошлаб қай тартибда ташкил этилиши бўйича эпидемиологик вазиятдан келиб чиққан ҳолда қарор қабул қилинади.\n12 август куни ХПК сессиясида қатнашган Тошкент давлат педагогика университети ректори Aлишер Умаров эса университетда ижодий имтиҳонлар ўтказиладиган йўналишлар ва имтиҳонлар ҳақида айтиб ўтди.\n«Ижодий (касбий) имтиҳонлар кундузги ва сиртқи таълимдаги тасвирий санъат ва муҳандислик графикаси, мусиқа таълими, қозоқ тилида она тили ва адабиёт, қозоқ тилида бошланғич таълим, жисмоний маданият, хотин-қизлар спорти ҳамда чақириққача ҳарбий таълим каби йўналишларда давом этади.\nЧақириққача ҳарбий таълим ҳамда жисмоний тарбия йўналишида ижодий имтиҳон топширадиган абитуриентлар Мудофаа вазирлигининг спорт комплексида имтиҳон қилинадилар. Қолган ижодий йўналишда имтиҳон топширувчилардан университетнинг Чилонзор туманидаги биносига келишлари талаб этилади», – деди Aлишер Умаров.


Озарбойжон пойтахти Боку шаҳрида Европа ўйинларида иштирок этиш учун ташриф буюрган австрияликлар жамоасидаги 3 нафар спортчини автобусда уриб юборган ҳайдовчи қамоққа олинди. Бу ҳақда Озарбойжон ИИВ матбуот хизмати'га асосланиб Kun.uz хабар бермоқда.\n"Вазият юзасидан олиб борилган текширув ишлари давомида ООО Bakubus автобусларидан бирининг ҳайдовчиси ҳибсга олинди. У ўз соҳасида зарур кўникмага эга бўлмаган ва вазифасини бажара олмаган", дейилади хабарда.\nАйни вақтда унга нисбатан "Йўлда ҳаракатланиш ва транспорт воситасини бошқаришда қоида бузиш" моддаси бўйича жиноий иш очилган.\nЭслатиб ўтамиз, 11 июнь куни Бокуда 3 нафар австриялик спортчини автобус уриб кетган, улардан икки нафари оғир жароҳатлари туфайли шошилинч равишда Австрияга олиб кетилганди.\n11:35 «Барселона»га ўйинни сотгани гумон қилинган жамоа директори ва бош мураббийси ҳибсга олинди\n14:49 43 та гол ўтказиб юборган дарвозабон ҳибсга олинди


[2020-07-08 08:36:37] Notice: Undefined variable: http_accept_language in /opt/www/vhosts/olympicboxing.uz/httpdocs/index.php on line 64\nЛазизбек Муллажоновни табриклаймиз!\nБугун бокс бўйича Ўзбекистон терма жамоаси аъзоси, катталар ўртасида Ўзбекистон чемпиони, ёшлар ўртасида Осиё чемпиони, бир қатор халқаро турнирлар ғолиби Лазизбек Муллажонов ўз таваллуд айёмини нишонламоқда.\nРайҳона Қодирова машғулотларни давом эттирмоқда\nБокс буйича Ўзбекистон аёллар терма жамоаси аъзоси, Ўзбекистон чемпиони, Жаҳон ва Осиё чемпионатлари иштирокчиси Райҳона Қодирова мураббийи кўрсатмаси асосида уй шароитида машғулотларни давом эттирмокда.\nСуҳроб Қайимовни табриклаймиз!\nБугун Ўзбекистон терма жамоаси аъзоси, 2019 йили ёшлар ўртасидаги Осиё чемпионатининг олтин медаль соҳиби Суҳроб Қайимов ўз таваллуд айёмини нишонламоқда.\nUFC президенти: Майк Тайсондан рингга қайтмаслигини илтимос қиламан\nUFC президенти Дана Уайт Майк Тайсоннинг рингга қайтиши ҳақидаги хабарга ўз муносабатини билдирди.\n#уйдақол! #ҳаётгақўшил! #sportchallenge: Сўнгги ғолиб ва совриндорларга совғалар топширилди\nСоғлиқни сақлаш вазирлиги Ўзбекистонда яна 28 кишида коронавирус инфекциясидан зарарланиш ҳолати қайд этилгани ҳақида хабар берди.\nФлойд Мейвезер: Пакьяо ортидан қувлашни бас қилинглар!\nБокс афсонаси Флойд Мейвезер ёш авлод боксчиларига ярим ўрта вазн тоифасида WBА чемпиони Мэнни Пакьяонинг ортидан қувлашни бас қилишларини маслаҳат берди.\n"Мен қайтдим". Майк Тайсон машғулотлардаги шиддатли зарбаларини намойиш этди + ВИДЕО\nАфсонавий боксчи Майк Тайсон яна машғулотлардан видеоларни тақдим этди.\nЎзбекистонда яна 21 кишида коронавирус аниқланди. Шифохоналардаги беморларнинг 12 нафари оғир аҳволда\nСоғлиқни сақлаш вазирлиги Ўзбекистонда яна 21 кишида коронавирус инфекциясидан зарарланиш ҳолати қайд этилгани ҳақида хабар берди.\nAгар ўз йўлингиздан қатъият билан юрсангиз, унда иложсиз нарсанинг ўзи йўқ! Бокс бўйича хаваскорлар ўртасида Олимпиаданинг кумуш медаль совриндори...\nЎзбек боксчисининг Олимпиададаги собиқ рақиби коронавирусга чалинди\nРио Олимпиадаси чемпиони, россиялик боксчи Евгений Тишенко коронавирус юқтириб олди.\nКўнгилли спортчилар Сардобадаги фалокат оқибатларини бартараф этишда қатнашди + ФОТО\n125 нафар кўнгилли спортчи Сардоба туманида юз берган техноген фалокат оқибатларини бартараф этишда қатнашди.\nЎзбекистонда коронавирусдан тузалганлар сони 2040 нафарга етди\nСоғлиқни сақлаш вазирлиги Тошкент, Хоразм ва Наманганда коронавирус беморларининг навбатдаги гуруҳлари тузалгани тўғрисида хабар берди.\nОлимпиада иштирокчиси ўз жонига қасд қилди\nБобслей бўйича собиқ АҚШ терма жамоаси аъзоси Павл Йованович 43 ёшида бу оламни тарк этди.\nМайк Тайсон ҳозирги ҳолати ҳақида фикр билдирди\n53 ёшли собиқ мутлақ жаҳон чемпиони Майк Тайсон ҳозирда ўзини жуда яхши ҳис қилаётганини маълум қилди.\nЎзбекистонда коронавирусдан зарарланиш ҳолатлари сони 2519тага етди\nСоғлиқни сақлаш вазирлиги Ўзбекистонда яна 10 кишида коронавирус инфекциясидан зарарланиш ҳолати қайд этилгани ҳақида хабар берди.\nФьюри янги чақирув кутмоқда\nСупероғир вазн тоифасида жаҳон чемпиони Тайсон Фьюри тезроқ рингга қайтишни истаяпти.\nБритания ҳукумати 1 июндан спорт мусобақаларига рухсат берди\nБуюк Британия ҳукумати ёз фаслининг биринчи кунидан эътиборан мамлакат ҳудудида спорт тадбирларини ўтказишга рухсат берди.\nЎзбекистонда коронавирусдан зарарланиш ҳолатлари сони 2500дан ошди\nСоғлиқни сақлаш вазирлиги Ўзбекистонда яна 23 кишида коронавирус инфекциясидан зарарланиш ҳолати қайд этилгани ҳақида хабар берди.\nСтраницы: Предыдущая1 ... 1617181920 ... 75Следующая


Тошкентда Инсон тараққиёти-2020 ҳисоботининг тақдимоти бўлиб ўтди — Review.uz\nИқтисодий тадқиқотлар ва ислоҳотлар маркази директори Обид Ҳакимов БМТ Тараққиёт дастурига Ўзбекистон ҳукуматининг инсон тараққиёти соҳасидаги ташаббусларини доимий қўллаб-қувватлаётгани учун миннатдорлик билдирди ва 2000 йилга нисбатан аҳоли жон бошига тўғри келадиган миллий ялпи даромад уч бараварга ошганини таъкидлади.\nБМТнинг Тараққиёт дастури Ўзбекистон Республикаси Олий Мажлисининг Сенати ва Иқтисодий тараққиёт ва камбағалликни қисқартириш вазирлиги билан бирга 2020 йил учун Инсон тараққиёти тўғрисидаги ҳисоботини тақдим этди.\n19 март куни Тошкентдаги Жаҳон иқтисодиёти ва дипломатияси университетида "Инсон тараққиёти-2020" ҳисоботининг асосий хулосалари ёритилди ҳамда мазкур хулосалар Ўзбекистон учун нимани англатиши муҳокама қилинди.\n2020 йил учун Инсон тараққиёти тўғрисидаги ҳисоботнинг мавзуси - "Навбатдаги марра: инсон тараққиёти ва Aнтропосен". Aнтропосен даври - бу геологик вақтнинг норасмий бирлиги бўлиб, Ер сайёраси тарихидаги энг сўнгги даврни тавсифлаш учун қўлланилади, унда инсон фаолияти сайёранинг иқлими ва экотизимига жиддий таъсир кўрсата бошлаган.\nТадбир модератори Иқтисодий тадқиқотлар ва ислоҳотлар маркази директори Обид Ҳакимов. У БМТ Тараққиёт дастурига Ўзбекистон ҳукуматининг инсон тараққиёти борасидаги ташаббусларини доимий қўллаб-қувватлаётгани учун миннатдорлик билдириб, аҳоли жон бошига тўғри келадиган миллий ялпи даромад 2000 йилдан буён уч баробардан зиёдроқ ошганини таъкидлади.\nУнинг сўзларига кўра, тўғри ривожланиш ва фикрлашсиз одамлар атроф-муҳитга зарар етказишда давом этадилар ва охир-оқибат бир фалокатга олиб келиши мумкин. "COVID-19 ва глобал пандемия бизга шошмаслигимиз кераклигини кўрсатди. Инсониятнинг кейинги ривожланиши унинг салбий экологик оқибатларини бартараф этмасдан, табиат ва инсоният ўртасидаги мувозанатни тикламасдан давом этиши мумкин эмас", - дейди Обид Ҳакимов.\nБМТТДнинг Ўзбекистондаги доимий вакили Матилда Димовсканинг сўзларига кўра, сўнгги 30 йил мобайнида ҳисобот миграция, мобиллик, иқлим ўзгариши, инсон ҳуқуқлари ва гендер тенглик каби тараққиёт масалаларини муҳокама қилиш учун асос бўлиб хизмат қилмоқда.\n"Ҳар бир ҳисобот инсон тараққиётининг асосий ўлчамлари бўйича эришилган натижаларнинг ўртача кўрсаткичини ўлчовчи индекслар тўпламидан иборат", - деди у. "Ҳисобот мамлакатларни инсон тараққиётининг паст, ўрта ва юқори даражалардаги уч гуруҳ бўйича тоифалайди ва уларнинг эришаётган ютуқларини йилдан йилга кузатиб боради".\nДимовска хонимнинг сўзларига кўра, тараққиёт сайёрамизга зарар етказиш ҳисобига бўлмаслиги лозимлигининг аҳамияти COVID-19 умумжаҳон пандемияси, фавқулотда ҳарорат кўрсаткичлари, иқлим ўзгаришининг яққол оқибатлари (жумладан Оролбўйи минтақасида ҳам) ва ўсиб бораётган тенгсизлик каби омиллар орқали жиддий таъкидланди. Бинобарин, ушбу йилнинг ҳисоботида янги индекс жорий этилди - Сайёравий босим бўйича тузатиш киритилган ИТИ. 2020 йил учун ИТИ рейтинги доирасида ҳар бир мамлакатдаги саломатлик, таълим ва турмуш даражаси меъёрларини баҳолашга қўшимча равишда карбонат ангидридининг миллий даражадаги ташланмалари ва моддий асоратларни ҳисобга олувчи яна икки унсур қўшилди.\nҲисоботнинг тақдимоти муносабати билан ўтказилган маросимда Ўзбекистон Республикаси Сенати раисининг ўринбосари Содиқ Сафоев ўз нутқида қайд этишича, Ўзбекистон барқарор тараққиёт зинапоясидан юқорига қараб сезиларли равишда илгариламоқда. 2019 йилдан 2020 йилгача бўлган муддат давомида Ўзбекистондаги ИТИ кўрсаткичи 0,710 дан 0,720 гача кўтарилиб, мамлакатни юқори инсон тараққиёти тоифасига киритди ҳамда дунёдаги 189 давлат ва ҳудудлар орасида 106-ўринга жойлади. Бу ИТИ кўрсаткичининг 2000 йилдаги 0,686дан кўтарилиш бўйича Ўзбекистоннинг йигирма йил давомидаги олға қадамларини давом эттирди. Ушбу муддат мобайнида миллий ялпи даромад икки баробардан ҳам юқори -2053 доллардан 7142 долларга қадар кўтарилди, кутилаётган ҳаёт давомийлиги эса 67.2 дан 71.7га, яъни 4.5 йилга ошди.\nИқтисодий тараққиёт ва камбағалликни қисқартириш вазири биринчи ўринбосари Илҳом Норқулов қайд этишича, Ўзбекистон хозирги кунда Туркманистон (111-ўрин), Қирғизистон (120-ўрин) ва Тожикистон (125-ўрин) мамлакатларига нисбатан юқори ИТИ рейтингига эга, лекин Қозоғистон (51-ўрин) ва Озайбаржон (88-ўрин) билан таққослаганда пастроқ рейтингга эга.\n"Минтақадаги ҳамкорларимиз билан биргаликда биз ривожланишда ва барча фуқароларимизнинг фаровонлигини яхшилашда давом эттирамиз, ва ҳеч ким ортда қолдирилмайди".\nЎттиз йил аввал БМТТД тараққиётни баҳолаш ва ўлчашнинг янги воситаси сифатида Инсон тараққиёти индексини (ИТИ) шакллантирди. Ривожланишнинг ягона ўлчов воситаси сифатида ЯИМнинг ўсишини ўлчаш ўрнига ИТИ ҳар бир мамлакатдаги инсонлар эркинликка ва ўзлари қадрлайдиган ҳаёт кечириш имкониятига қай даражада эгаликларини баҳолаш асосида мамлакатларни улардаги инсон тараққиёти даражасига кўра тоифалайди. Бу йил тақдим этилган, Сайёравий босим бўйича тузатиш киритилган янги ИТИ, ўз фуқароларининг ҳаёти даражасини сайёрамизга ва унинг иқлимига қўшимча зарар етказмасдан ошириш бўйича мамлакатларнинг қобилиятини ўлчайди.


Олтинчи қават – TURONZAMIN\nCategory: Олтинчи қават\nSaturday, April 13, 2019 TURONZAMIN\nЖаҳонгир Муҳаммад ОЛТИНЧИ ҚАВАТ Президент тансоқчисининг кундалиги (Қисса) Тайчи Исмим Таймур. Аслида Темур деб от қўйишган. Ҳужжатимни ёзган одам “Таймур” деб ёзган. Нега бундай қилган\nWednesday, November 25, 2015 TURONZAMIN\nПрезидент тансоқчисининг кундалиги (Қисса) 15. Олтин тангалар Гуля менга қаради, мен унга. Иккаламиз ҳам жим. Унинг кўзларида нафратсимон тўлқин айланмоқда. Кимдан нафрат қилади? Менданми? Ким\nMonday, November 9, 2015 TURONZAMIN\nПрезидент тансоқчисининг кундалиги (Қисса) 12. Боксчи ва чумоли Мажлис олдидан ҳамма нарсани ҳозирлаб қўйишган экан. Путин׃ -Қўл қўямизми?-деди. “Кетдик!”, деб қўл қўя бошлашди. Ёрдамчилар бир\nSunday, October 4, 2015 TURONZAMIN\nПрезидент тансоқчисининг кундалиги (Қисса) 11.Халта Қўрқув инсоннинг қонида бор дейишади. Кимдир ҳалокатдан қўрқса, кимдир фалокатдан. Президент самолётнинг тўсатдан қалқиб кетишидан қўрқди. Буни бир қарашда сезишингиз\nSaturday, September 26, 2015 TURONZAMIN\nПрезидент тансоқчисининг кундалиги (Қисса) 10. Садоқат Кечқурун Гуля телефон қилди. Эртага муҳим иши чиқиб қолганини ва учрашувни кейинги ҳафтага суришни сўради. Нимадандир жуда хурсанд. Товуши\nThursday, September 24, 2015 TURONZAMIN\nПрезидент тансоқчисининг кундалиги (Қисса) 9.Апачи Бўлган воқеадан шок ҳолга тушгандим. Қўрққаним йўқ, аммо ҳайрон эдим. Ҳайронлигим воқедан ҳам кўпроқ адам ҳақида. Наҳотки у шундай катта\nWednesday, September 23, 2015 TURONZAMIN\nПрезидент тансоқчисининг кундалиги(Қисса) 8.Благинизм Адам қабулхонaда кутиб ўтирган экан. Ҳеч нарса демади. Ойим “Агар адангни хурсанд ёки хафалигини юзига қараб топа оладиган одам чиқса, Нобел\nTuesday, September 22, 2015 TURONZAMIN\nПрезидент тансоқчисининг кундалиги 7. Гўрков Костюм-шимда эдим. Президент׃ -Мени ҳимоя қилиш керак бўлса ҳамма ишни ташлаб оқ кўйлак-оқ иштон қидирасанми? Аввал бироз рақсга тушиб баданингни\nMonday, September 21, 2015 TURONZAMIN\nПрезидент тансоқчисининг кундалиги 6. Авлиё Ёшинг кетаверса ёш бола бўлиб қоласан, деган гапни эшитгандим. Ўзим ёш боламан. Лекин мана бу Президент ҳам ёш бола бўлиб\nSunday, September 20, 2015 TURONZAMIN\nПрезидент тансоқчисининг кундалиги(Қисса) 5.Соя Президентнинг ишхонаси олтинчи қаватда экан. Бизни лифт ёнида қарши олган икки киши адамга “чест” бериб менга ҳавас билан қарашди: -Шеф ўғлингиз\nSaturday, September 19, 2015 TURONZAMIN\nПрезидент тансоқчисининг кундалиги (Қисса) 4.Синов Ҳам олийгоҳдаги ҳам бу ёқдаги дарсларга қатнаб юрсам тўсатдан синовга чақириб қолишди. -Ўзингни кўрсат, муҳим одам томоша қивотти,-дедилар адам.- Бу\nWednesday, September 16, 2015 TURONZAMIN\nПрезидент тансоқчисининг кундалиги 3. Адам Биз “дада” дегани самарқандча, тожикча, “ада” дегани тошканча, ўзбекча деб билардик. Бу миямга қуйилиб қолган. Ўчирсам ҳам ўчмайди. Ўлгунимча ҳам\nFriday, September 11, 2015 TURONZAMIN\nПрезидент тансоқчисининг кундалиги(Қисса) 2. “Сўфи” Тайвандан қайтишда русчани биладиган Уста Вун: -Сиз томонларда сўфилар ўтган. Уларнинг ҳаётини ўрган, улардан дарс ол, бўлмаса умринг қамоқда ўтади\nThursday, September 10, 2015 TURONZAMIN\nПрезидент тансоқчисининг кундалиги (Қисса) 1. Тайчи Исмим Таймур. Аслида Темур деб от қўйишган. Ҳужжатимни ёзган одам “Таймур” деб ёзган. Нега бундай қилган билмайман. Аммо ўзимга\nMonday, February 17, 2014 TURONZAMIN\nПрезидент тансоқчисининг кундалиги(Қисса) 14. Бўстонлиқ Эрталаб Президентнинг машинаси биз ётган бинонинг гараж қисмига кирди ва унга фақат мен миндим, адам эса ташқаридаги машиналардан бирига. Олдинда\nWednesday, February 12, 2014 TURONZAMIN\nПрезидент тансоқчисининг кундалиги (Қисса) 13. “Косатка” Тоққа аста-секин чиқилади. Лекин бир кунда зирванинг тепасига чиқиш ҳам ҳеч нарса эмас экан. Кеча эрталаб қаерда эдиму, бугун\nWednesday, January 8, 2014 TURONZAMIN\nПрезидент тансоқчисининг кундалиги(Қисса) 3.Адам Биз “дада” дегани самарқандча, тожикча, “ада” дегани тошканча, ўзбекча деб билардик. Бу миямга қуйилиб қолган. Ўчирсам ҳам ўчмайди. Ўлгунимча ҳам “ада”


11 апрел 2021, Тошкент вақти: 08:59\nДушанбедаги анжуман ҳам ўзбек ва тожик расмийларининг даҳанакисидан ҳоли бўлмади.\nРасмий Тошкент вакиласи собиқ шўро давлатининг муҳим стратегияларидан бири бўлган Роғун ГЭСи лойиҳаси шу кунда албатта халқаро экспертизадан ўтказилиши шартлигини ўз ҳукумати номидан яна бир бор таъкидлади.\n8 июн куни тушдан кейин “Сув ҳаёт учун” мавзуига бағишланиб Тожикистон пойтахтида ўтказилаётган халқаро анжуман доирасида президент саройларининг бирида сув масаласига бағишланган бир нечта давра суҳбати ўтказилди.\nШундай давра суҳбатларидан бири “Тожикистон гидроэнергетик имкониятларини ўзлаштириш ҳамда унинг Марказий ва Жанубий Осиёдаги сув-энергетика муаммоларини ҳал қилишдаги аҳамияти”га бағишланди.\nДавра суҳбатида бир қатор хорижий ташкилотлар, жумладан, Жаҳон банки делегацияси билан бирга Ўзбекистон ва Тожикистон ҳукумат расмийлари, баланд тўғонлар бўйича халқаро экспертлар ҳам қатнашди.\nДавра суҳбати мавзуси бўйича маъруза ҳозирлаган Тожикистон Энергетика ва саноат вазирининг биринчи ўринбосари Пўлат Муҳиддинов йиғилганларнинг диққатини кўпроқ Роғун ГЭСи, унинг нафақат Тожикистон, балки дарёлар қуйисидаги республикалар учун ҳам фойдали жиҳатларига қаратди.\n- Вахш дарёсида қурилаётган Роғун ГЭСи Марказий Осиёдаги энг йирик гидроиншоот саналиб, каскад ишини сифатли таъминлаб туради. Бу иншоотнинг ишга туширилиши Тожикистонда электр энергияси ишлаб чиқариш ҳажмини оширибгина қолмай, суғориш мавсумида Вахш дарёсидаги сув ҳажмини 70 куб метрга етказади. Бу, ўз навбатида, дарёлар қуйисидаги қардош мамлакатлар иқтисодиётининг ривожига салмоқли ҳисса қўшади, дея таъкидлади тожик расмийси.\nШундан сўнг баланд тўғонлар бўйича халқаро эксперт, Роғун ГЭСи лойиҳаси муаллифларидан бири, асли поляк Борис Абажуев Роғун ГЭСи лойиҳасининг амалга оширилишига минтақа давлатларидан фақат Ўзбекистон қарши эканига тўхталди.\n- Ўзбекистонлик ҳамкасбларимиз бу ГЭС қурилаётган ҳудуд сейсмик жиҳат хавфли эканинини даъво қилиб келишади. Улар бундан бир неча йил аввал Норак ГЭСи қурилишига ҳам худди шундай қаршилик қилган эдилар. Аммо ўтган шу 35 йил мобайнида, бу ГЭС тўғонига тушган 1 фоиз ёриқни назарга олмаганимизда, ҳеч қандай фожиа содир бўлмади. Ваҳоланки, Норак ГЭСи жойлашган ҳудудда 530 та зилзила қайдга олинган. Роғун ГЭСининг сейсмик ҳолати ҳали шўролар замонидаёқ ўрганилган ва ижобий баҳоланган ҳам эди, деди халқаро эксперт Абажуев.\nУ мустақилликка эришган Тожикистон Роғун ГЭСи майдонида қатор сейсмик тадқиқотлар ўтказганини ҳам қўшимча қилди.\nДавра суҳбатида қатнашаётган Ўзбекистон ҳукумати вакиласи Галина Саидова ўз ҳукуматини оғзаки экспертиза қониқтирмаслигини ва шунинг учун ҳам холис ва асосланган халқаро экспертиза ўтказилиши зарурлигини таъкидлади.\n- Бугунги баҳсли давра суҳбатида ҳаммага тушунарли бўлиши учун мен Роғун ГЭС қурилиши бўйича ўз позициямизни очиқламоқчиман. Ҳақиқатан Роғун ГЭСи лойиҳаси шўролар давридаёқ ўйлаб чиқилган эди. “Ўша пайтда ўзбекистонлик мутахассислар томонидан нафақат лойиҳалаштирилган, балки қўллаб-қувватланган Роғун ГЭСи қурилишига бугун нега Ўзбекистон қарши?” деган савол устида бош қотиришга тўғри келаяпти. Шўролар даврида тожик зиёлилари ва жамияти Роғун қурилишига қарши икки марта эътироз билан чиқишган бир пайтда Ўзбекистон аксинча бу гидроиншоот қурилишини қатъий туриб талаб қилган эди. Нега? Негаки, совет даврида Ўзбекистондан 5 миллион эмас, балки 9 миллион тонна пахта топшириш талаб қилинар эди. Ўзбекистон бунга сўзсиз рози бўлган эди. Чунки бу Совет Иттифоқи обрўси учун керак эди. Роғун ГЭСи қурилишига оид қарор КПССнинг XXIV съездида қабул қилинган эди, дер экан ўзбекистонлик расмий бугунги кунда коммунистик мақсадларни ўз олдига қўймаётган ўз мамлакати КПССнинг XXIV съезди қарорини бажармоқчи эмаслигини урғулади.\nЎзбекистон вакиласи ўз ҳукумати халқ тақдирига, унинг хавфсизлигига бефарқ эмаслигини алоҳида таъкидлади.\n- Ўзбекистон хавотирланаяпти, табиий равишда хавотирланмоқда. Ўз фарзандлари, неваралари ва эваралари учун хавотирланаяпти. Биз қўшнимизга ёмонлик соғинмаймиз. Президентимиз айтганларидек, биз ҳақиқатдан икки тилда сўзлашувчи бир халқмиз. Биз қўшнимизга осудалик ва бойлик тилаймиз. Фақат бошқа халқлар ҳисобидан эмас, дея қайд этди Галина Саидова.\nЎзбекистон томонининг хавотирларини асослар экан, Галина Саидова Роғун ГЭСи тўғони кучли зилзилага дош беролмай, ёрилиб кетган тақдирда, бу фожиа Ўзбекистоннинг шимолий қисми бўлган Нукусгача таъсир этиши мумкинлигини таъкидлади.\n- Агар зилзила оқибатида Роғун ГЭСи тўғони вайрон бўлса, тўлқин баландлиги аввалига 240 метрдан 260 метргача кўтарилиб, 6 гидроузел билан қаршисидаги юзлаб турар-жой ва маъмурий биноларни, умуман бор мавжудотни ер юзидан ювиб, чўлга айлантириб қўяди. Фожеа ҳатто Ўзбекистоннинг шимолий қисми Нукусга ҳам таъсир қилади ва бу ерда сув баландлиги 4-8 метрни ташкил қилади. Сиз шундан кейин ҳам Ўзбекистон ташвишларида асос йўқ, деб ўйлайсизми, дея савол ташлади уни жим ўтириб тинглаётган давра суҳбати иштирокчиларига Ўзбекистон расмийси.\nШу важдан ҳам, Галина Саидова таъкидича, Ўзбекистон ҳукумати Роғун ГЭСи лойиҳаси холис халқаро экспертизадан ўтказилишини талаб қилмоқда.\n- Мана бу ерда ҳозир: “Сейсмологлар ҳаммаси яхши, ҳеч қандай хавф йўқ, дейишди”, дея бир неча бор такрорлашди. Оғзаки кафолат бу кафолат эмас. Бу экспертиза Ўзбекистон, Туркманистон, Афғонистон ва Тожикистон халқига ҳақиқатдан бу ерда Роғун ГЭСи тўғонини вайрон қиладиган даражадаги зилзила ҳеч қачон бўлмаслигини кафолатлаши шарт, деди Ўзбекистон ҳукумат позициясини билдирган Саидова хоним.\nЎзбек расмийси Роғун ГЭСи лойиҳасига доир экспертиза пора эвазига сотиб олиниши мумкинлигини ҳам эътибордан соқит қилмаслигини яширмади.\n- Шундай ҳам бўлиши мумкин, агар экспертларни Тожикистон ҳукумати танласа, пулни ҳам ўзи берса, хулосаларини ҳам Тожикистон ҳукумати олса. Агар Жаҳон банки бу масъулиятни ўз зиммасига олса, бундай экспертиза хулосаси ҳақиқатга яқин, деб қараш мумкин, деди Галина Саидова.


30 июль кундуз куни кутилаётган об-ҳаво маълумоти, Наманганда ёмғир, момақалдироқ - Namanganliklar.uz\n30 июль кундуз куни кутилаётган об-ҳаво маълумоти, Наманганда ёмғир, момақалдироқ\n30 июль кундуз куни Ўзбекистонда ҳаво бироз булутли бўлади, баъзи жойларда ўзгариб туради, ёғингарчилик кутилмайди, фақат Андижон, Наманган, Фарғона вилоятларида куннинг биринчи ярмида баъзи жойларда қисқа муддатли ёмғир ёғиши, момақалдироқ бўлиши мумкин. Республика бўйича баъзи жойларда шамол тезлиги 17-22 м/с гача кучайиши кутилмоқда. Ҳаво ҳарорати 32-37° ни ташкил этади.\nПойтахтимизда ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол тезлиги 12-17 м/с гача кучайиши мумкин. Ҳаво ҳарорати 33-35° атрофида бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол 7-12 м/с тезликда эсади, баъзи жойларда 17-22 м/ с гача кучаяди. Ҳаво ҳарорати 20-25° бўлади.\n5 526 Ko'rishlar\nРоссияда оммавий муштлашувларда қатнашган мигрантлар мамлакатдан чиқариб юборилади


23-05-2016 | 16:25\nZAMIN.UZ / Технология / 23 Май 2016 года370\nBeeline “Эркин мулоқот” хизмати географияси кенгайтирилгани ҳақида хабар беради. Эндиликда хизматга Тошкент шаҳри, шунингдек Бухоро, Навоий, Сирдарё ва Тошкент вилоятлари абонентлари ҳам уланишлари мумкин.Хисобни $1,99 тўлдириб абонентлар тармоқ ичидаги қўнғироқлар учун 500 дақиқа. Ўзбекистон бўйлаб 500 SMS ва 15 кунга 20 Мб интернет-трафикни қўлга киритадилар. Хизматни ёқиш коди *110*230#15 кун мобайнида хизмат қайта ёқтирилса, дақиқалар, SMS ва мегабайтлар миқдори қўшилади ва уларнинг амал қилиш муддати узайтирилади. Хизмат Status, Status Online, Be-Smart ва “Клик” тариф режаларидан ташқари аввалдан тўлов тизими абонентлари учун мавжуд.Хизмат 2016 йилнинг 30 ноябр кунига қадар амал қилади. Қолган дақиқа ва Мб миқдорини *100# коди орқали, қолган СМС миқдорини *105# коди орқали билиш мумкин.\nЎқишни тавсия қиламиз Beeline “Эркин мулоқот” ва “Эркин мулоқот+” хизматларинининг амал қилиш муддатини узайтирмоқда\n17:47 / 19-05-2016\n13:22 / 16-05-2016


“Мемориал” ўзбек сиёсий маҳбуслари рўйхатини ёйинлади\n18 апрел 2021, Тошкент вақти: 13:01\nРоссиядаги “Мемориал” инсон ҳуқуқлари ташкилоти Ўзбекистонда 2004-2008 йиллар оралиғида қамоққа олинган сиёсий маҳбуслар рўйхатини эълон қилди.\n293 саҳифага жо бўлган рўйхатга 1452 махбус номи кирган. Уларнинг қарийб 95 фоизи диний мотивлар бўйича айбланганлардир.\nМемориал ташкилоти маълумотларига кўра, Ўзбекистонда сўнгги беш йил мобайнида 30 нафар ҳуқуқ фаоли, 14 нафар мухолифат аъзоси, 18 нафар журналист ва адиб ҳамда 20 дан зиёд турли дин тарғиботчилари қатағон қурбонига айланган.\nМемориал ташкилоти Ўзбекистонда сиёсий махбуслар рўйхатини 1999 йилдан бери эълон қилиб боради.\nҲозирга қадар ташкилот Ўзбекистонда 6000 га яқин сиёсий ва виждон тутқуни ҳақида маълумотга эга эканини билдирган.


Қамчиқда Isuzu аварияга учраши оқибатида икки киши ёниб кетди (ВИДЕО)\n13 апрел 2021, Тошкент вақти: 03:29\nЮк машинаси 8 тонна бетонга қўшиладиган кимёвий эритма олиб кетаётган бўлган.\nҚамчиқ довонида Isuzu юк машинаси ёниб кетиши оқибатида икки киши ҳалок бўлгани ҳақида Фавқулодда вазиятлар вазирлиги маълум қилди.\nХабарда айтилишича, Тошкент—Ўш автомобиль йўлининг 222,3-километрида 25 август куни соат 16:24 ларда Isuzu ҳайдовчиси бошқарувни йўқотиб, йўл ўртасидаги темир тўсиққа бориб урилган.\nБунинг оқибатида юк машинаси ёна бошлаган. Автомашина ичидаги ҳайдовчи ва бир нафар йўловчи воқеа жойида вафот этган.\nЮк машинаси 8 тонна бетонга қўшиладиган кимёвий эритма олиб кетаётган бўлган. Фавқулодда вазиятлар вазирлигининг билдиришича, Қамчиқ махсус-қидирув, ёнғин-қутқарув бошқармаси ходимлари воқеа жойига “зудлик билан етиб борган” ва “ёнғин қисқа вақт ичида бартараф этилган”.


Олий суд парламент қуйи палатасига ҳокимлар ваколатини чеклашга оид қонун лойиҳасини киритди\n26 октябр 2020, Тошкент вақти: 03:14\nЎзбекистон Олий суди Олий Мажлис Қонунчилик палатасига ер участкаларининг ҳокимлар томонидан олиб қўйилишига тақиқ белгилаш, ер участкасига эгалик қилиш ва ундан фойдаланиш ҳамда ер участкасини ижарага олиш ҳуқуқини тугатиш бўйича уларнинг ваколатларини чеклаш таклиф этилган қонун лойиҳасини киритган. Бу ҳақда Қонунчилик палатаси сайтида маълумот берилди.\nОлий суд томонидан қонунчилик ҳуқуқи ташаббуси асосида тақдим этилган мазкур қонун лойиҳаси мулкдорлар ҳуқуқлари ва қонуний манфаатларининг кафолатларини янада мустаҳкамлашга қаратилгани айтилмоқда.\nҲужжатда ер участкаларини давлат ва жамоат эҳтиёжлари учун, шунингдек, инвестиция лойиҳаларини амалга ошириш учун олиб қўйиш ваколатини Қорақалпоғистон Республикаси Жўқорғи Кенгесига, халқ депутатлари вилоятлар ва Тошкент шаҳар кенгашларига бериш назарда тутилган.\nАйни пайтда қонун билан ҳеч ким суд қарорисиз мулк ҳуқуқидан маҳрум қилишга ёки уни чеклаб қўйишга ҳақли эмаслиги мустаҳкамлаб қўйиляпти.\nҚайд этилишича, ҳозирда ҳужжат лойиҳаси Қонунчилик палатасида биринчи ўқишда кўриб чиқиш учун масъул қўмита томонидан тайёрланмоқда.


Ички ишлар вазирлигида янги тайинловлар амалга оширилди\nИИВ Транспортда хавфсизликни таъминлаш бош бошқармаси бошлиғи ўзгарди.\nТОШКЕНТ, 12 июл – Sputnik. Ўзбекистон Республикаси Ички ишлар вазирлигининг Марказий аппарати ва ҳудудий тизимларида навбатдаги лавозим тайинловлари амалга оширилди, деб хабар қилди ИИВ матбуот хизмати.\nҚуйидагилар раҳбарлик лавозимларига тайинландилар:\nПолковник Рустам Абдумажитович Тошпўлатов – Ўзбекистон Республикаси ИИВ Транспортда хавфсизликни таъминлаш бош бошқармаси бошлиғи лавозимига;\nПодполковник Элдор Маҳмудович Алкаров – Самарқанд вилояти ИИБ Транспортда хавфсизликни таъминлаш бошқармаси бошлиғи лавозимига;\nПодполковник Олим Мардонович Файзиев – Бухоро вилояти ИИБ Транспортда хавфсизликни таъминлаш бошқармаси бошлиғи лавозимига.


Қилинган селекция ишларидан “Похан Стилерз” раҳбарияти хурсанд\nЖанубий Кореянинг “Похан Стилерз” клуби бу йил Осиё Чемпионлар лигасида (Лига янгича қиёфа олган 2002 йилдан бошлаб) тўртинчи маротаба иштирок этмоқда.\nЖамоа 2008 йили гуруҳ босқичидан нарига ўта олмаган. 2009 йили турнирда ғолиб чиқиш вазифасини уддалай олган. Ҳаммамизнинг ёдимизда яхши сақланиб қолган, Денилсон ва Стевица Ристичларнинг катта ҳиссалари эвазига “Похан” ўша йили чорак финалда бизнинг “Бунёдкор”дан устун келганди.\nКейинги мавсумда энди “пўлат қуювчилар”нинг ўзлари чорак финалда тўхташган.\n2011 йили ОФК Чемпионлар лигаси “Похан”сиз ўтди.\nБир йиллик танаффусдан сўнг Осиёнинг энг кучли клублари мусобақасига қайтган жамоа жорий мавсумда ҳам ўз олдига олий мақсадларни қўймоқда. Шунга мос равишда, “Похан Стилерз” олиб борган селекция сиёсати ҳам ўзига яраша кучли бўлди. Селекция ишлари учун клуб яқин орада тахминан 2,5 миллион доллардан ортиқ маблағ сарфлади. Поханга узоқ йўл босишдан етиб келиб, бизни кутиб олиш чоғида клуб бош менежери Ким Тэ-Ман билан суҳбатлашганимизда, у бизга қуйидагиларни гапириб берди:\n- Чемпионлар лигаси кубогини Поханга яна олиб келмоқчимиз. Бу учун кучли жамоа шакллантиришимиз кераклигини билган ҳолда, бу йил сафимизга маҳоратли ва савияси баланд футболчиларни жалб этдик. Ганалик ҳужумчи Дерек Асамоани ўтган мавсум олдидан Болгариянинг “Локомотив” (София) клубидан 850 минг долларга сотиб олгандик. У сал орқароқда ҳаракат қиладиган ҳужумчи. Гана терма жамоаси аъзоси, 1981 йили таваллуд топган.\nРуминиялик 29 ёшли ҳужумчи Ианис Зику ҳам таркибимизга Болгариядан келди. Уни яқинда ЦСКА (София)дан 500 минг еврога сотиб олдик. Зику биз ундан кутган натижани ҳозирча оқлаяпти. Охирги иккита ўйинимиздаги учала голнинг барчасига айнан Ианис муаллифлик қилди. Бўйи 176 см бўлишига қарамай, Зику анча абжир ва тез, шу боисдан ҳам у рақиблар учун жуда хавфли.\nБизнинг энг қиммат харидимиз - бу сербиялик бўйдор (190 см) марказий ҳимоячи Зоран Рендулич. 28 ёшли ҳимоячини биз Сербиянинг “Явор” (Иваница) клубидан 900 минг доллар эвазига сотиб олдик.\n- Осиёлик легионер лимитидан фойдалана олмадингларми?\n- Юқоридаги футболчилар билан битим имзолаш баробарида биз ўзимизнинг керакли нуқталаримизнинг барчасини кучайтира олдик ва биз бундан хурсандмиз. Шунингдек, эсдан чиқармаслик лозим, биз Жанубий Кореянинг бошқа клубларидан ҳам ўйинчилар олганмиз. Шу сабабдан осиёлик легионер лимити бизни унчалик қизиқтирмади.\n“Бунёдкор” – “Бухоро”. ВИДЕО превью\nСун Хонг Хван: Ким биринчи гол урса ўша ғалаба қозонади\n“Похан Стилерз” ўз уйида мағлуб бўлди\n“Похан Стилерз”нинг иродали ғалабаси\n“Стильярд” стадионига 5-6 минг томошабин келиши кутиляпти\nШин Хюн-Мин: “Бунёдкор”нинг номи аллақачон тан олинган\nХван Сун-Хон: “Бунёдкор” - ҳавфли рақиб\nАфсонавий Хван Сун-Хон танлайдиган “Похан”нинг бизга қарши тахминий таркиби\n“Похан Стилерз”-2012: 5 ўйин, 2 ғалаба, 2 дуранг ва 1 мағлубият\n“Поханг Стилерз” ғалабани сақлаб қололмади


Юртимизда энг кўп қўйилган исмларни биласизми? - 6 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 6 » Юртимизда энг кўп қўйилган исмларни биласизми?\nАлбатта ҳар ким дунёга келган фарзандига ўз ўрнида муносиб исм танлашга уринади.\nШу маънода сизнингча, гўдакларга исм беришда энг оммабоп танлов қайси бўлган деб ўйлайсиз?\nЎзбекистон Республикаси давлат статистика қўмитаси маълумотига кўра, сарҳисоблар энг кўп оммалашган исм сифатида ўғил болаларга Мустафо, қиз болаларга Солиҳа исми кўп қўйилган. Бу исмлар дунёнинг деярли кўплаб мамлакатларида мусулмон аҳли орасида ҳам оммабоп десак, адашмаган бўламиз.


«Икки йилдан кейин ҳамма жойга ёш, ватанни севган кадрлар келади» — Президент\n19:00 / 09.08.2017\nВидеоселектор давомида президент ўтган ҳафта телевидениеда ёритилган, Тошкент вилояти, Оққўрғон туманидаги ва Қорақалпоғистон Республикаси Тахиатош шаҳридаги вазиятга эътибор қаратди.\n«Кун» мухбири хабар беришича, президент Қорақалпоғистон Республикаси Жўқорғи Кенгеси раиси Мусо Ерниёзов ҳамда Тошкент вилояти ҳокими Шукрулло Бобоевни кескин танқид қилиб, огоҳлантирди.\n«Ишламаганлар кетади. Икки йил чиданглар, икки йил ўзларингни қийнанглар. Икки йилдан кейин бари жой жойига тушади.\nИкки йилдан кейин ёш йигитлар келади. Забардаст, фидойи, муҳими ватанни севадиган болалар! Мана, ҳозир ёшлар келаяпти. 25 ёш бўлсаям вазир қиламан! Ватанни севса, бўлди! Ўргатаман уларни! Сизларга эса шунча селектордан кейин ҳам ўрганмаяпсизлар. (жимлик)\nОққўрғондаги аҳволни кўрдим, дардини эшитдим. Уйқу келадими кўзга? Соат икки эди...\nЁки Тахиатошда гапирган аёлнинг аҳволидан кўзга ёш келади. Бу Ўзбекистонда бўлаётганига ишониб бўлмайди.\nЖаноб Эрниёзов эса, «Бу меники эмас экан, «Ўзбекэнерго»ники экан», деб ўзларини хурсанд қилаяпти. Гўёки, Тахиатошдаги муаммолар унга тааллуқли эмас.\nБу фақат икки ҳолат. Ҳамма вилоятга тааллуқли бу. Ҳамманинг оёғи ердан узилган, буни жуда яхши биламан. Эплолмайсанми, кет унда, виждонинг бўлса.\nАхир одамлар кундалик эҳтиёж бўлган ичимлик суви ёки яшаш учун бошпанага зор бўлиб ўтирибди», деган президент.\nЭслатиб ўтамиз, ўтган ойда президент 23 ёшли Алишер Саъдуллаевни Халқ таълими вазирига ўринбосар, 25 ёшли Олим Тўйчиевни Ўзбекистон Республикаси Фан ва технологиялар агентлиги бош директорига ўринбосар этиб тайинлаганди.


Толибоннинг Ўзбекистон ва Тожикистонга таҳдидлари қўшнилар ўртасидаги тарангликни кучайтириши мумкин\n28 май 2022, Тошкент вақти: 11:55\nЎзбекистондан Афғонистонга Амударё орқали ўтган электр узатиш линияси.\nЖорий йилнинг дастлабки икки ҳафтаси Марказий Осиёнинг Толибон ҳукумати билан муносабатлари силлиқ эмаслигини ва тезда ёмонлашиши мумкинлигини кўрсатди.\nТожикистон ҳукумати Толибон билан тўғридан-тўғри алоқа қилмайди. Август ойида ҳаракат Кобулни қўлга киритганида, кўп сонли этник тожиклардан ҳам вакил бўлган “инклюзив” ҳукумат тузилмагунича, Душанбе Толибонни қонуний ҳукумат сифатида тан олиш масаласини кўриб чиқмаслигини айтди.\nДушанбе Афғонистон шимоли-шарқида Тожикистон учун хавф туғдираётган жангарилар борлигидан хавотир билдириб келмоқда. Шу сабабли ҳозирда Тожикистон билан чегара бўлган Афғонистон шимоли энг кескин ҳудудга айланган.\n“Тожикистон махсус хизматлари маълумотига кўра, Афғонистоннинг шимоли-шарқий вилоятларида жами 40 дан ортиқ террорчилик лагерлари ва марказлари бор. Улардаги жангариларнинг сони эса 6000 дан ортиқ”, деди Тожикистон президенти Эмомали Раҳмон 10 январда бўлиб ўтган КХШТ саммитида.\nЭмомали Раҳмон саммитда иштирок этаётган Россия, Беларус, Арманистон, Қозоғистон раҳбарлари ва Қирғизистон Вазирлар маҳкамаси раҳбарига юзланиб: “Барчамизга маълум, 2021 йил август ойининг иккинчи ярмидан бошлаб, Ислом давлати, “Ал-Қоида”, [Жамоат] ”Ансоруллоҳ”, “Ҳизб ут-Таҳрир” ва бошқа террорчи гуруҳларнинг минглаб аъзолари Афғонистон қамоқхоналаридан озод қилинди”, дея эслатиб ўтди.\n“Ансоруллоҳ” Толибон сафида йиллар давомида жанг қилиб келаётган асосан тожикистонлик фуқаролардан иборат жангари гуруҳдир.\nХабар қилинишича, Толибон Тожикистон билан чегарани қўриқлаш учун “Ансоруллоҳ” жангариларининг бир қисмини жойлаштирган. Бу Душанбени Афғонистон билан чегарасидаги назоратни янада кучайтиришга ундади.\nТолибон матбуот котиби ўринбосари Билол Каримий Эмомали Раҳмоннинг Афғонистон шимоли-шарқидаги ўқув лагерлари ва минглаб жангарилар ҳақидаги сўнгги даъволарига тўхталиб, “Мамлакатнинг ҳеч бир ҳудудида исёнчилар тайёрланаётган бундай ўқув лагерлари йўқ”, деди.\nТолибоннинг Тожикистон ва Ўзбекистон устидан ҳам ўзига хос шикояти бор эди.\n11 январь куни Толибон асосчиси Мулла Умарнинг ўғли, ҳозирда жангари гуруҳ мудофаа вазири бўлган Мавлавий Муҳаммад Ёқуб Толибон Тожикистон ва Ўзбекистонга олиб қочиб кетилган жанговар самолётлар ва вертолётларни қайтаришни хоҳлаётганини айтди.\nТолибон назоратни қўлга олишидан олдин олинган маълумотларга кўра, 46 ёки 47 афғон жанговар самолёти ва вертолётлари Ўзбекистон билан чегарадош Термиз шаҳрига учиб ўтган. Тожикистонга икки йўловчи ва 16 ҳарбий самолёт ўтган. Бироқ тожик расмийлари Афғонистондан атиги уч самолёт ва иккита вертолёт ўтганини маълум қилган.\nКейинги хабарларга кўра, вертолётларнинг бир қисми аллақачон АҚШга, Аризонадаги ҳарбий аэродромга кўчирилган.\n“Тожикистон ва Ўзбекистондаги самолётларимиз бизга қайтарилиши керак”, деган баёнот билан чиқди Мавлавий Ёқуб бир неча кун олдин.\nШунингдек, у Тожикистон ва Ўзбекистонни “сабримизни синаманг ва бизни (самолётларни қайтариб олиш учун) мумкин бўлган жавоб чораларини кўришга мажбур қилманг”, дея огоҳлантирди.\nТолибон мудофаа вазири Муҳаммад Ёқуб\nТошкент яхши ўйин кўрсатмоқда\nТожикистон расмийлари ва Толибон ўртасида бир неча ойдан бери турли музокаралар давом этиб келмоқда, бироқ Ўзбекистон Толибонга нисбатан бутунлай бошқача, дўстона позицияни эгаллади.\nТолибон ҳокимиятни қўлга киритганидан бери Тошкент юкларни, жумладан, гуманитар ёрдамни Ўзбекистон-Афғонистон чегараси орқали олиб ўтишни таъминлашга ҳаракат қилди. Икки томон расмийлари – маҳаллий раҳбарлардан тортиб ташқи ишлар вазирларигача икки томонлама манфаатли масалаларни муҳокама қилиш учун бир неча бор учрашди.\nТожикистон, Туркманистон ва Ўзбекистон Афғонистон ҳукумати билан 2001-2021 йилларда эришилган келишувлар доирасида кўп йиллар давомида Афғонистонни электр энергияси билан таъминлаб келмоқда.\nТолибон ҳозир электр энергияси учун пул тўлай олмаслигини билдирганига қарамай, учала қўшнилар ҳам Афғонистонга энергия таъминоти узилмаслигини айтди.\nАммо, Афғонистон давлат энергетика ширкати 12 январь куни берган баёнотида Ўзбекистон Афғонистонга электр энергияси экспортини 60 фоизга қисқартирганини ва Афғонистоннинг 16 вилоятида электр энергиясида узилиш кузатилаётганини маълум қилди.\nЎзбек расмийлари буни техник носозликлар билан изоҳлаб, электр энергияси икки-уч кундан кейин тўлиқ тикланишини айтди. 13 январга келиб Афғонистон давлат энергетика ширкати энергия узатиш қуввати тўлиқ тикланганини билдирди.\nТуркманистон билан муносабат\nЯқинда Туркманистон чегараси яқинида Толибон жангарилари туркман аскарига тегишли ҳарбий кийим камарини ташлаб кетаётгани тасвирланган видео тарқалди.\nТолибон жангариларидан бирининг туркман тилида айтишича, аскар Туркманистоннинг Марв вилояти билан чегарадош Жузжон вилоятидаги Қарқин қишлоғига бир неча киши билан чегарани кесиб ўтган ҳолда ўғрилик қилиш учун борган.\nТолибон аскарининг сўзларига кўра, улар Толибон жангариларини кўрган заҳоти қочиб кетишган ва улардан бири камарини тушиб қолдирган.\nХабар қилинишича, ўша отишма бир неча соат давом этган, Толибон жангарилари туркман чегарачилари томон ракета отган. Қурбонлар ҳақида маълумот йўқ.\n“Афғонистонда ер ёки мулкка кўз олайтирганга ҳеч ким шафқат қилмайди”- дея огоҳлантиради Толибон жангариси.\nТолибон бир ҳафта олдин туркман чегарачилари афғон фуқаросини отиб ўлдиргани ва орадан бир неча кун ўтиб, Жузжон вилоятининг Хамяб туманига терговга борган Толибон жангариларига қарата ўқ узгани ҳақида хабар берган эди.\nМарказий Осиёдаги ҳукуматларнинг ҳеч бири Толибоннинг ҳокимиятга қайтишини истамаган, аммо бу ҳозирги реал воқеалик. 2022 йилнинг бошидаги мазкур воқеалар Афғонистон билан чегарадош Марказий Осиё давлатлари сиёсатчилар билан эмас, балки жангари гуруҳ билан иш олиб бораётганини яна бир ёдга солди.\nЭлектр экспорти тикланиши ортидан Толибон вакиллари расмий Тошкентга ташаккур айтди\nDABS Ўзбекистон Афғонистонга узатилаётган электр энергиясини 60 фоизга қисқартирганини билдирди\nТолибон Ўзбекистонни “олиб қочилган самолётлардан фойдаланишга йўл қўймаслиги” ҳақида огоҳлантирди


Эҳромда тақиқланган ишлар: соч ва тирноқ олиш\nBy Шайх Саидаҳмад Нуриддин on 07/22/2017 ФИҚҲ ҲАЖ ВА УМРА\n(5) Эҳромда тақиқланган ишлар\nЭҳромда қуйидаги ишлар тақиқланади:\nБиринчидан: соч олиш\nАллоҳ таоло айтади: «То қурбонлик жойига бормагунча сочларингизни қирманг» [Бақара: 196]. Эҳромдаги инсон сочини олиши ёки қисқартириши жоиз эмас.\nУламолар аврат ва қўлтиқ туклари ва ҳоказо бадандаги сочдан бошқа тукларни олиш тўғрисида ихтилофлашганлар. Жумҳур уламоларнинг фикрича, бундай тукларнинг ҳукми сочнинг ҳукми билан баробар бўлиб, уларни ҳам олиш тақиқланади. Зоҳирийларнинг фикрича, сочдан бошқа тукларни олиш ман қилинмайди. Улар юқоридаги оятнинг зоҳирини далил қилишган. Чунки оятда фақат бошдаги соч зикр қилинган. Қолаверса, аслида бу ишлар жоиз ишлар бўлиб, уларни олишни тақиқлаш учун далил керак. Бу фикрни Ибн Усаймин роҳимаҳуллоҳ рожиҳ деб билса-да, бироқ бу ҳақда шундай дейди: «Агар инсон эҳтиёт юзасидан мўйлови, аврат ва қўлтиқ туклари сингари баданидаги тукларни олишдан четланса, албатта яхши қилган бўлади».\nИккинчидан: тирноқ олиш\nЭҳромдаги инсоннинг тирноқ олиши масаласи ихтилофли масала. Чунки бу масалага доир бирон оят ёки ҳадис келмаган. Шунга биноан сочдан бошқа тукларни олиш масаласи каби бу масала ҳам ихтилофли бўлиб қолаверади. Бироқ баъзи уламолар эҳромдаги инсонга тирноқ олиш тақиқланиши хусусида уламолар ижмоси борлигини нақл қилишган.\nИбн Қудома роҳимаҳуллоҳ айтади: «Уламолар ижмо қилишича, эҳромдаги инсон тирноқ олиши мумкин эмас. Аксар уламолар, жумладан, Ҳаммод, Моликий, Шофеий, Абу Савр ва ҳанафий мазҳаби уламоларининг фикрича, эҳромда тирноқ олган кишига фидя вожиб бўлади. Шунингдек, бу фикр Атодан ҳам ривоят қилинган. Атодан ривоят қилинган бошқа бир ривоятга кўра, унга фидя вожиб бўлмайди. Чунки бу иш учун фидя бериш шариатда келмаган».\nИбн Усаймин роҳимаҳуллоҳ айтади: «Агар мазкур ижмо ўз исботини топган бўлса, унга хилоф иш тутишга узр йўқ. Аксинча, ўз исботини топмаса, у ҳолда худди сочдан бошқа тукларни олиш масаласида изланганимиздек, тирноқ олиш масаласида ҳам изланишга тўғри келади».\nШунга кўра, эҳтиёт юзасидан ва зарурат бўлмаса тирноқларни олмаслик мақсадга мувофиқдир. Аммо тирноғи синиб ёки қайрилиб, озор берадиган бўлса, тирноғини олса бўлаверади.\n(1) Ким эҳромда сочини олса, унга фидя вожиб бўлади. Уламолар қанча миқдорда соч олса фидя вожиб бўлиши хусусида ихтилоф қилишган. Баъзи уламоларнинг фикрича, уч тола сочни олиш билан фидя вожиб бўлса, баъзилар сочнинг тўртдан бирини олсагина фидя вожиб бўлади дейишган. Бу борада ундан бошқа фикрлар ҳам мавжуд. Бироқ рожиҳ фикрга кўра, қанча миқдорда бўлишидан қатъий назар, эҳромда соч олиш натижасида бошидаги инсонга озор берадиган бит ва шунга ўхшаш нарсалар йўқоладиган, соч олиш билан енгил тортадиган кишига фидя вожиб бўлади. Чунки Қуръоннинг зоҳири шуни кўрсатади. Бунга қуйидагилар далил бўлади:\n(А) Аллоҳ таоло айтади: «Агар сизлардан кимдир касал ёки бошида озор берадиган бирон дарди бўлса (ва шу узр билан эҳромда турган ҳолида сочини қирдирса), у ҳолда (уч кун) рўза тутиш ёки (олти мискинга) садақа бериш ёхуд бир қўй сўйиш билан фидя тўласин» [Бақара: 196]. Демак, соч олиш натижасида бошидаги озор йўқоладиган бўлсагина фидя вожиб бўлади.\n(Б) Пайғамбар соллаллоҳу алайҳи ва саллам эҳромда ҳижома қилдирганлар. Маълумки, ҳижома қилдириш учун соч қириш керак. Шунга қарамай Расулуллоҳ соллаллоҳу алайҳи ва саллам фидя бермаганлар. Чунки инсон ҳижома қилдириш билан бошидаги озорни кетказган ҳисобланмайди.\nХулоса қилиб айтганда, «сочини олди», дейдиган даражада эҳромда соч олдирган кишигагина фидя бериши вожиб бўлади. Бироқ сочининг бир неча толасинигина юлган ёки қирган кишига фидя вожиб бўлмайди.\nЭнди сочидан бошқа баданидаги тукларни қирган кишига келсак, унга фидя вожиб бўлиши ёки бўлмаслигида ихтилоф бор. Эҳромда тирноқларини олган киши хусусидаги рожиҳ фикр Ато ибн Рабоҳнинг фикри бўлиб, унга кўра, бундай кишига фидя вожиб бўлмайди. Бу ҳукмда эҳромда тирноқ олиш ҳаромлиги ёки ҳаром эмаслигининг аҳамияти йўқ.\n(2) Юқоридаги хулосадан эҳромдаги шахс бошидаги баъзи тукларни юлиши ёки қириши жоизлиги келиб чиқмайди. Албатта, бундай қилиш ҳаромдир. Юқорида зикр қилинган хулоса эса фидя вожиб бўлишига тегишли, холос.\n(3) Эҳромдаги шахс бошини қашиши жоиз. Бу аснода бехосдан соч тўкилишининг зиёни йўқ. Борди-ю, қасддан сочини тўкса, ҳаром иш қилган бўлади. Бироқ юқорида айтиб ўтганимиздек, унга фидя вожиб бўлмайди.\n «Аш-шарҳул мумтеъ» (7/132).\n «Аш-шарҳул мумтеъ» (7/133).\nAvvalgi maqolaАли розияллоҳу анҳу: Аҳзоб ғазотидан Пайғамбар вафотларигача бўлган даврдаги фаолияти (8)\nKeyingi maqola 28-дарс. Ҳанафий фиқҳи: “Закот бериш ўринлари ва фитр садақаси ҳақида” (Шайх Содиқ Самарқандий)


Ислом Каримовга Ўзбекистонни очарчиликдан сақлаб қолишда ҳарбий авиация ёрдам берган - 15.01.2019, Sputnik Ўзбекистон\nИслом Каримов фонди Ўзбекистоннинг биринчи президенти фаолиятидаги яна бир тарихий воқеа билан ўртоқлашди. 15.01.2019, Sputnik Ўзбекистон\n© Sputnik / Сергей Гунеев / Фотобанкка ўтишВизит президента РФ В. Путина в Узбекистан\nИслом Каримов фонди Ўзбекистоннинг биринчи президенти фаолиятидаги яна бир тарихий воқеа билан ўртоқлашди.\nТОШКЕНТ, 15 янв - Sputnik. Ислом Каримовнинг мустақилликликнинг илк кунларидаги қатъий саъй-ҳаракатлари мамлакатни очарчиликдан сақлаб қолишга имкон берди.\nФонднинг Facebook саҳифасида эълон қилган маълумотлардан маълум бўладики, собиқ СССР республикалари орасида ўн йиллар давомида шаклланган хўжалик алоқалари узилиши оқибатида истиқлол тонгида Ўзбекистонда жуда мураккаб иқтисодий ҳолат вужудга келган эди. Республиканинг географик жойлашуви эса вазиятни янада мушкуллаштирган эди. Чунки на тараққий этган мамлакатларга, на денгиз портларига эркин чиқиш йўли мавжуд эди.\nМустақиллик эълон қилинганидан кўп ўтмай президент Каримовга мамлакатда атиги 7-10 кунга етадиган дон-дун қолгани ва очарчилик хавфи келиб чиқиши мумкинлиги борасида маълум қилинади. Ислом Каримов донни шошилинч равишда бошқа мамлакатлардан келтириш борасида буйрук беради.\nМасала долзарб экани ва уни жуда тез муддатда ҳал этиш лозим бўлгани сабаб, биринчи босқичда бу вазифа Каримовнинг қатъий саъй-ҳаракатлари туфайли сақлаб қолинган ҳарбий-транспорт авиацияси самолётлари томонидан муваффақиятли бажарилади. Кейинроқ эса мамлакатга темирйўл транспорти орқали барқарор тарзда озиқ-овқат келтириш йўлга қўйилади.\nЎтмишдан яна бир сурат: Ислом Каримов жажжи болакайлар қуршовида\n9 Январ 2019, 12:53\nЎзбекистонда Ватан ҳимоячилари куни ўзининг қуролли кучларининг ташкил топиши разми сифатида нишонланади. Олий Кенгашнинг 1993 йил 29 декабрдаги қонуни билан 14 январь — Ватан ҳимоячилари куни сифатида белгиланиб, умумхалқ байрамлари қаторида юқори савияда нишонлаб келинади.\nЎзбекистоннинг биринчи президенти Ислом Каримов 2016 йил 2 сентябрь куни вафот этди. У Самарқанд шаҳрида дафн этилган.


Жинсий совуққонлик сабаби нимада? - Erkak.uz\nЖинсий совуққонлик сабаби нимада?\nЭр-хотин муносабатлари яхши бўлиши учун жинсий муносабатларнинг аҳамияти жуда катта. Ҳозирги замон муаммоларидан бири - бу эркакнинг жинсий муносабатларга бўлган эҳтиёжининг пасайишидир.\nБу ҳолат айниқса, ёши 30-40 атрофидаги жуфтликларда кенг тарқалмоқда. Бунга сабаб, айнан бу ёшда эркаклар ишга ёки карера қилишга берилган бўладилар.\nҲар бир эркакда жинсий эҳтиёжини қондириш муддатининг ўртача даври бўлади. Бир эркак учун ҳар куни жинсий алоқада бўлиш талаб этилса, бошқа эркакка ҳафтада ёки ойда 1 марта алоқа қилиш етарли бўлади. Бу фактор асосан уларнинг ёшлигидан шаклланиб келган гормонал саломатлигига боғлиқ бўлиб, унга бироз таъсир қилиши мумкин, лекин кескин ўзгартиришнинг иложи йўқ. Яъни жинсий алоқага ойда 1 марта эҳтиёжи мавжуд эркакни табиий равишда ҳар ҳафта алоқа қилишга эҳтиёжини уйғотишнинг иложи йўқ. Муҳими шундаки, турмушнинг илк йилларида эркак қанчалик актив ёки пассив бўлса, умр давомида ташқи факторлар таъсир этмаса, бу кўрсаткич атрофдагиларга нисбатан деярли ўзгармайди. Яъни 20 ёшдаги дўстларига нисбатан актив эркак 60 ёшида ўзининг ёшлигига нисбатан пассивроқ бўлгани билан, 60 ёшлик дўстларига нисбатан барибир активроқ бўлади.\nАёлларда эркаклардан фарқли ўлароқ ҳаёт давомида юз берадиган кескин гормонал ўзгаришлар туфайли жинсий эҳтиёж доим ўзгариб туради.\nЮқоридан хулоса чиқарадиган бўлсак, эркак турмушнинг илк йилларида активликни кўрсатган бўлиб, бир неча йил ўтгач бирдан жинсий эҳтиёжи пасайиб қолган бўлса, бунга бирон ташқи фактор таъсир қилганлиги аниқ. Ташқи факторни излашдан олдин, эркак ҳақиқаттан жинсий алоқада узоқ вақт бўлмаётганига амин бўлиш зарур. Баъзилар турмуш ўртоғига жинсий совуққонлик кўрсатгани билан, жинсий эҳтиёжларини бошқа аёл ёки бошқа усуллар билан қондиришни давом этаётган бўлиши мумкин. Агар ушбу ҳолатга шубҳа бўлмаса, у ҳолда юз бераётган пассивликни сабабини изласа бўлади.\nЭнг асосий фактор - бу чарчаш. Чарчов ва стресс тўғридан-тўғри эркакнинг жинсий эҳтиёжига таъсир кўрсатади. 1. Эркак иш кунлари камида 8-9 соат ухлашини таъминлаш зарур; 2. Дам олиш кунлари кун мобайнида ҳам бир неча марта ухлаш талаб этилади; 3. Ишдан келганда, китоб мутоала қилиш, ёқимли телекўрсатув кўриш ёки бошқа бирон бўшаштирадиган ва асабни бузмайдиган фаолият билан шуғулланиш лозим. Яқин инсонни йўқотиш, қаттиқ руҳий зарба олиш, баъзи жисмоний касалликлар, молиявий ҳолатнинг кескин ўзгариши каби ҳолатлар ҳам жинсий эҳтиёжни қисқа муддатга бўлса ҳам ўзгартириб юборади.\nКейинги фактор - овқатланиш. 1. Уч ой муддат давомида 2 кунда бир тансиқ овқатлар билан тамадди қилиш зарур. Бедана тухуми, қўй гўшти, мол гўштидан тайёрланган жаркоб, димлама, ош, манти каби миллий таомлар айни муддао; 2. Хамир овқат, макарон, нон ва нон маҳсулотлари кабилар миқдорини камайтириш лозим; 3. Ширинликлардан кўра кўпроқ мева ва сабзавотларни ейиш мақсадга мувофиқ бўлади. 4. Ёнғоқ, хандон писта, бодом, ер ёнғоқ кабиларни ҳар куни ейиш тавсия этилади. 5. Туршак ва помидор спермотозоидларнинг миқдори ва сифатига ижобий таъсир кўрсатади. Сперматозоидларнинг кўпайиши натижасида жинсий эҳтиёж ҳам ортади. Яна бир муҳим фактор - эркакнинг психологик ҳолати. 1. Эркак жинсий эҳтиёжи пасайганлиги сабабини ўзида кўрмаслиги лозим. Бунинг учун хотини жинсий муносабатлар сустлашиб кетаётганига урғу беравермаслиги маъқул. Жинсий пассивликка оддий чарчов сабаб бўлиши мумкин, лекин аёлининг гапларидан сўнг эркак сиқилиб сабабини жинсий ожизлигида, деб билишни бошлайди. Ўз эркаклигига ишончини йўқотган эркакни жинсий алоқага ундаш ундан ҳам қийин бўлади. 2. Эр-хотин муносабатларида жинсий алоқанинг ўрни камайиб кетаётган бўлса, бунга фарзандларнинг кеч ухлаши, аёлнинг чарчаб қолиши ёки бошқа эр-хотинга боғлиқ бўлмаган факторларга эркакни ишонтириш лозим. Эркак унда муаммо борлигини англамасин.\nЭркаклар учун бу жуда нозик масала эканлигини унутмаслик лозим. Алоқага аёли ундаб турганида жавоб бера олмаган эркак бефарқ кўринса ҳам, аслида жуда қийналади.\n3. Романтик кечалар, гўзал ички кийимларни бу даврда четроққа суриб қўйиш керак. Хотини ажойиб романтик тун уюштирганига қарамай, жинсий эҳтиёжи уйғонмаган эркак, ичида қаттиқ сиқилади ва эркаклик кучига бўлган ишончи янада пасаяди. Ундан ташқари бундай кечаларнинг натижаси бир марталик бўлади, холос, муаммо негизига таъсир этмайди. Ушбу тавсияларни доимий равишда амалга оширган ҳолда ҳам эркакнинг жинсий эҳтиёжини ўзгаришига камида 3 ой талаб этилади. Шу 3 ойдан сўнг ҳам эркакда пассивлик давом этаверса, у ҳолда бирон жинсий инфексия ёки бошқа тиббий муаммо борлигига шубҳа қилса бўлади.\nБир эркакдаги активлик ёки пассивликни билиш учун уни бошқа эркак билан солиштирмаслик муҳим. Эркакниниг жинсий эҳтиёжини ўзгаришини фақат ўзининг бундан олдинги бўлган активлиги ёки пассивлиги билан солиштириш лозим. Ундан ташқари турмушнинг илк 1-3 ойдаги жинсий активлик нормал кўрсаткич эмас. Асал ойи ўтгандан сўнг давом этган жинсий муносабатлардан эркакнинг жинсий актив ёки пассивлигини кўрса бўлади.\nЭркакда жинсий пассивлик юз берганида бефарқ бўлиш керак эмас. Аёлига керак бўлмаган ҳолда ҳам, эркакнинг кучини қайтариш лозим. Эркаклик кучини йўқотиб бораётган эркакнинг ўзига бўлган ишончи, ҳурмати пасайиб кетаверади. Шунда у ёнидагиларга қўполлик, жаҳл ва асабийликни намоён қила бошлайди. Энг ёмони, жинсий ожизлиги сабабини хотинидан изласа. Хотини сабабчи эмас эканлигини юқоридаги факторларни бартараф этибгина билиш мумкин.


16.10.2021 22:48 0 1999\nДавлатимиз раҳбари Чирчиқ шаҳридаги «Кимёгарлар» маданият саройини бориб кўрди.\nБу муассаса шаҳарнинг диққатга сазовор масканларидан бири. 1958 йил фойдаланишга топширилган бинонинг ўзи бир тарихий асар. Ўтган йиллар мобайнида бу ердан кўплаб истеъдодли санъаткорлар етишиб чиққан.\nЖорий йилда маданият саройи таъмирланди. Бино ва фаввора асл ҳолини сақлаган ҳолда реставрация қилинди. Замонавий совутиш ва иситиш тизими, овоз кучайтириш мосламалари ўрнатилди. Тўгарак хоналари зарур мебель ва жиҳозлар билан таъминланди. Шу тариқа, бу ер яна одамларнинг, айниқса, ёшларнинг севимли масканига айланди. Бугунги кунда «Беш ташаббус» доирасида ташкил этилган тўгаракларда 300 дан зиёд ўғил-қиз шуғулланмоқда.\nПрезидентимиз бу ерда яратилган шароитлар билан яқиндан танишди, машғулотлар жараёнини кўздан кечирди.\nМаданият саройида 700 ўринга мўлжалланган концерт зали бор. Шу ерда болажонлар куй-қўшиқлар ижро этди.\nДавлатимиз раҳбари уларнинг ўқиш ва ижодига муваффақият тилаб, устозларига миннатдорлик билдирди. Мутасаддиларга маданият саройи фаолиятини кенгайтириш, тўгараклар ва ижодий жамоаларни доимий қўллаб-қувватлаш бўйича кўрсатмалар берди.\nШу билан Президент Шавкат Мирзиёевнинг Тошкент вилоятига сафари якунланди, давлатимиз раҳбари Тошкент шаҳрига қайтиб келди.\nСиёсат 04/12, 08:45\nШавкат Мирзиёевнинг катта интервьюси чоп этилди


“ҚЎЛ ЧИЛ”ГА ТУШГАН ЖУРНАЛИСТЛАР\nМуносабат майдони 06 December 2018 15:16 479\nҚашқаю Сурхон томонларда олиш (кураш)даги усуллар турлича аталади. Масалан, “ўрама чил”, “чил чалиш”, “туя чил”, “қоқма”, “чўнқайма”, “бел чил”, “илмоқи” ва ҳоказо. Булар ичида тақиқланган “қўл чил” ҳам борки, уни қўллаган ғирромчи полвонни баковул шу заҳоти қурдан четлаштиради. Сабаби, “қўл чил”га олинган полвон икки ўт орасида қолади: мажбурдан йиқилиб берай деса – ори йўл бермайди; усулга олинмиш қўлини суғурай деса – елкадан уланган бўғим чўрт узилиши ёки чўзилиб кетиб ўйнама бўлиб қолиши бор... Алқисса, ҳикоямиз Ўзбекистон автомобиль транспорти агентлигининг масалага қўл учида қарайдиган, “қўл чил” ҳадисини олган “полвон”лари ҳақида.\nНе дейсизки, ўттизга яқин журналист шу “усул”га чув тушиб, не қиларини билмай қолди...\n...Тушликдан қайтсам, таҳририят референти иш столи устига хат ташлаб қўйибди. Ҳошиясига бош муҳаррир томонидан “...га!” дея имзо чекилган мазкур тавсия хати Ўзбекистон Матбуот ва ахборот агентлиги томонидан юборилган бўлиб, унинг қисқача мазмуни бундай:\n...“Тошкент – Хўжанд – Қўқон – Тошкент” йўналишида синов тариқасида илк автобус қатнови йўлга қўйилмоқда.\nШу муносабат билан Ўзбекистон автомобиль транспорти агентлиги томонидан мамлакатимиз оммавий ахборот воситалари вакиллари учун медиа тур ташкил этилмоқда. Йўналишнинг очилиш маросимида, Тожикистон Республикасининг Хўжанд шаҳрида ўтказиладиган матбуот анжуманида қатнашмоқчи бўлган ОАВ таҳририятлари Ўзбекистон автомобиль транспорти агентлиги (Наврўз Аширматов, тел.: 71 202-05-00; мобил рақам 99...-71)га мурожаат қилишлари сўралади.\nАвтобус 2018 йил 4 декабрь куни соат 9:00 да Ўзбекистон автомобиль транспорти агентлиги биносидан йўлга чиқади”.\nАввалбошда мурожаат хатида кўрсатилган маълумотларни тасдиқлатиш мақсадида 99 ... 71 телефон рақамига қўнғироқ қилдим.\n– Ҳа, ҳа, тўғри. 4 декабрь куни жўнайди автобус. Кутамиз, албатта келинглар.\nБиламизки, шу йил бошидан бери юртимиздан Тожикистон Республикасига 4 та: “Тошкент – Хўжанд”, “Термиз – Душанбе”, “Денов – Душанбе”, “Самарқанд – Панжикент” автобус қатнови йўналишлари очилган. Демак, буниси навбатдагиси.\n“Жирт-е Холмурод”! Яна тағин хайрли янгиликнинг “Маънавий юксалиш куни”да келганини-чи! Шу тобда Қўқоннинг ҳам яқин мозийда Ҳўқанд аталгани-ю, Хўжандга уйқаш экани хаёлдан ўтади.\nИнтернетни улаб, Хўжанд шаҳри тўғрисидаги маълумотларни жамлай бошладим. Касб тақозоси, тайёргарлик кўриш керак, қуп-қуруқ сўппайиб борсак изза бўламиз-а? Хуллас, изланиш авжида...\nТаҳририят ижодий ходимларининг йиғилиши.\n– Сафарнома учун алоҳида бир саҳифа ажратамиз, материал серсурат чиқиши керак, – деди бош муҳаррир фотомухбир иккимизга юзланаркан.\n– Рукннинг ишчи номи “Йўллар – диллар калити” бўлади, – дея топшириқни маъқулладик.\nТўғри, аввал ҳам республикамизнинг турли ҳудудларига сафар қилганмиз. Бироқ бу галгиси чегарадан ташқарида бўлгани туфайли озроқ ҳаяжон ҳам йўқ эмас. Шу боис Хўжанд ҳақида қўшимча манбалар – инфраструктура, тарихий обидалар, маданий марказлар, бозорлар хусусида ўргана кетдим.\nМана айримлари: Тожикистон шимолида жойлашган. Қадим Туроннинг бир бўлаги, 2500 йилдан зиёд тарихга эга, Буюк ипак йўли ўтган, Искандару Чингизлар истилосини кўрган. Ғарбдан Бекобод (40 км), шарқдан эса Қўқонга яқин (140 км). Айниқса, “Пайшанбе” бозори машҳур. Шайх Маслиҳаддин Бадеуддини Нури зиёратгоҳи, Камол Хўжандий мажмуаси...\nКечга яқин Ўзбекистон автомобиль транспорти агентлиги масъул ходими Н. А. га бот қўнғироқ қилдим.\n– Эртага соат 9 да жўнаб кетилади, а?\n– Ҳа, лекин сизлар 8:30 да келинглар, ярим соат аввалроқ.\nХў-ў-ш, демак, сешанба куни жўнаб кетишимиз аниқ. Ўзингиз айтинг, тараддуд онларида ким эсга келади? Топдингиз, яшанг! Ёд рақамлар терилади.\n– Онажон, оқ йўл тиланг, чегара ошадиган бўлиб турибмиз – тожик биродарлар юртига!\nАввали дуо, сўнг истак айтилади.\n– Бехатар бўлсин, ўғлим. Мен ҳам ўттиз йил бурун Тожикистонга борган эдим. Ўша йиллари оёғимни совуқда шамоллатибман чоғи, отанг Душанбедан юз чақиримча нарида жойлашган шўрсувли сиҳатгоҳга оборган эди. Тезда шифо топганман...\nНариги томондаги гўшакдан “ғилт” этган овоз келади. Билдим, сездим...\n– Ўксинманг, онажон. Қиш оёқ илгани ҳамоно, чечаклар нур эмгани ҳамоно Сизни шўрсувга элтганим бўлсин!..\nЯна нима қолди? Ҳа-я, пойабзални янгилаш эсдан чиқибди...\nКаллаи саҳарлаб ишхонага келдим. Ноутбук, сардафтар, флешка, қувватлагич, диктофон – бари-барисини сумкага жойладим. Ўтган йили шариф шаҳарга борганда “Бухородан эсдалик” сўзлари битилган ручкалардан кўпроқ харид қилган эдим. Элчилик, улар-да эсдан чиқмади: хўжандлик ҳамкасбларга совға!\nШундай қилиб, айтилган вақтдан ўн дақиқа олдин Ўзбекистон автомобиль транспорти агентлиги биносида фотомухбир иккимиз шай турардик. Бироқ автобус қургурнинг сумбати тугул, қораси ҳам кўринмайди. Аста-секин уч-тўрт журналист ва видеокамера кўтарган техник ходимлар кела бошлади. Шунингдек, транспорт агентлиги ходимлари ҳам.\n– Автобус автовокзалга кетиб қолибди, тушунтирдик, ҳозир қайтади, – деди улардан бири.\nБу орада рўйхатга олиш якунланди. Бирор ярим соат ўтди. Агентлик вакиллари хижолатли вазиятни юмшатиш мақсадида журналистларни ичкарига – мўъжазгина емакхонага таклиф қилди. Кимдир қаҳва ичиб, телефон титкилаган, кимдир қулоқчинда мусиқа тинглаётир, яна биров китоб ўқишга тутинган. Ниҳоят бир соат деганда автобус келгани ҳақида хабар берилди. Гуррос солиб, яп-янги автоуловга талпинамиз. Юклар багажга жойланди, ўриндиқларга мустаҳкам ўрнашиб олдик.\n– Қачон жўнаймиз? – овоз янграйди орқа ўриндиқдан.\n– Ҳозир раҳбарлар келсин, кейин.\n– Оқ фотиҳа оларканмиз-да!\nҲазилга монанд енгилгина кулги кўтарилади. Аммо ҳазилнинг таги зил экани кейин маълум бўлажак. Бирпасдан сўнг узун-қисқа бўлиб, агентлик мутасаддилари автобус салонига кириб келишди. Келинг, айтилган сўзларни қандоқ бўлса шундоқлигича (таҳрирсиз) тинглаймиз.\n– Фарғона водийси билан боғлайдиган йўлни ўрганиш мақсадида, йўналишни, йўлларни кўриш, масофани ўрганиш, Тожикистон чегарасидан ўтиш вақтларини келишиб олиш, шуларни ўрганиш мақсадида, бизлар бугун биринчи “ўрганиш рейси”ни амалга оширишимиз керак. Ўрганиш рейсини кўриб келгандан кейин, биз сизларга агентлик мутахассислари йўлнинг ҳолатини кўриб ўрганганимиздан кейин, эртага сизларга ҳисоботини берамиз. Йўлнинг ҳолати, чегара қанча вақтни олади ва бориб-келишимизни муаммо бор-йўқлиги... Бизларга кўплаб мурожаатлар бўлган Фарғона водийсини Тошкент билан, республиканинг бошқа ҳудудлари билан автобусларини боғлаб бериш. Кейинчалик водийдан Самарқандга, Бухорога йўналишлар очиш мақсадида агентлик томонидан ҳудди шу русумдаги автобус қўйилиши режалаштирилган. Ҳозир ҳам йўлни ўлчаб, Тожикистондаги ўзимизни ҳамкорлар билан келишишимиз керак. Бу рейсга ҳозирги кунда агентлик мутахассисларининг ўзи борадиган, сизларга эса узр айтаман. Бу ерда озгина тушунмовчилик бўлган. Биринчи кунда фақатгина мутахассислар боради. Саволлар борми?\n– Ўзингизни таништирсангиз, илтимос?\n– Мен Исаев Аброр, транспорт агентлиги бошқарма бошлиғиман...\nҚалай? Мутасаддининг гапларини сиз қандай англадингиз билмадиг-у, аммо биз журналистлар шундай тушундик. Раҳбар тўрам айтмоқчи:\n“Ие, сизлар нега ўрнашиб олдингиз? Бу рейс – техник рейс. Фақат мутахассислар кетади. Олдиндан огоҳлантирмадик? Билмабмиз-да, қаранг”.\nКиноижодкорларимиз анча йил бурун самолёт бортида суратга олган ва Янги йил байрами ҳангомалари акс этган фильмда шундай ибора бор:\nОтам қолди шолпайиб!\nАйтинг, айтинг, биз журналистлар ҳам отахондан кам бўлмадик. Тарвузи қўлтиғидан тушиб, шалпайган ОАВ вакиллари бирин-кетин тарқала бошлади. Ўрталиқда қолган яккам-дуккам ҳамкасбларни эса бир савол қийнарди: вазиятни тушунтирган бояги киши чиндан ҳам шу ерда ишлайдими?..\nXXI асрда яшаяпмиз. Агентлик расмий сайтига бир қур кўз ташлаймиз. Чин экан, мана, сурати ҳам қўйилган: автомобиль ташувларини назорат қилиш ва мувофиқлаштириш бошқармаси бошлиғи – Исаев Аброр Анварович!\nДемак, алдамабди. Унда тушунмовчиликнинг илдизи қаерда? Ўзбекистон Матбуот ва ахборот агентлигидами? Қани, боғланиб кўрайлик-чи?\n– Ўзбекистон автомобиль транспорти агентлиги бошлиғи ўринбосари Х. Халматов шу йил 28 ноябр куни ЎзМАА бош директорига хат (3/3813-сонли) билан чиққан, – дейди ЎзМАА масъул ходими. – Мутасадди раҳбар томонидан “Тошкент – Хўжанд – Қўқон – Тошкент” йўналишида синов тариқасида илк автобус йўлга қўйилаётгани муносабати билан ОАВ вакиллари учун медиа тур ташкил этилаётгани ва мазкур тадбирни марказий нашрларда ҳамда интернет сайтларида кенг ёритилишида амалий кўмак бериш сўралган. Агентлигимиз шу хатга асосланиб ОАВларга мурожаат хати юборган.\n– Айтолмайсизми, тадбирнинг қайси санада ўтиши, автобуснинг қачон жўнаб кетиши ҳам кўрсатилганми ўша хатда?\n– Албатта, 2018 йил 4 декабрь, соат 9:00 да Ўзбекистон автомобиль транспорти агентлиги биносидан йўлга чиқилиши белгиланган...\nЎзимизники-да, у бармоқни тишласак ҳам оғрийди, бунисини ҳам – мен транспорт агентлиги матбуот котибини айтяпман – имдод кутиб, унинг олдига бордик. Биласизми, ундан қандай сўзларни кутдик?\n– Энди, ҳамкасблар минг бора узр. Раҳбарият журналистлар билан рисоладагидек муомала қилишни эплолмагандир, балки. Уларнинг ўрнига мен кечирим сўрайман. Иш-да, бу. Шунақа ҳолат ҳам бўлиб туради, тўғрими? Сизлар хафа бўлманглар, ҳаммани эслаб қолдим, рўйхатда борсизлар-ку, насиб қилса медиатур ўтказилиши ҳамоно биринчилар қаторида сизларни чақираман...\nҚани эди, қани эди-я, шугина юпанч бўлганда?! Афсуски, тескариси. Матбуот котибининг дийдаси қаерда қотган билмадик, индамайгина, гап-сўзсиз олдиндан ёзиб қўйилган пресс-релизни улашаркан сўз қотди:\n– Шошманг, мана бу жойини ўзгартирайлик.\nШундай қилиб, “йўлга қўйилаётган” ибораси ручка ёрдамида “техник қатнов”га ўзгартирилди. Балки, айрим нашрлар шундай ҳолида чоп этишга улгургандир ҳам, бу ёғи бизга қоронғи.\nКейин-чи, кейин нималар бўлди, дерсиз?\n“Қўл чил”дан суғурилган бўғим чўрт узилди, йўғ-ей, ҳафсала пир бўлди. Фотомухбирники эса чўзилган, чоғи, йўлбўйи миқ этмади. Шу онда бизни бошқа бир оғриқли ўй исканжага олган эди: энди серсурат материал ўрнига нима қўями-и-з?..\nДарвоқе, Автомобиль транспорти агентлиги “полвон”ларига раҳмат. Улар бошлаган ҳангома сабаб янги пойабзаллик бўлдим. Илло, эрта баҳор шўрсувга ҳам бориш насиб қилар...


«ВКонтакте» ўз университетини очади » Ўзбекистон янгиликлари – Zamin.uz\n«ВКонтакте» ўз университетини очади\n«ВКонтакте» ижтимоий тармоғи «VK University» (https://vk.com/vku) таълим блокини ишга тушириш ва компанияда шу номдаги бўлим очишини эълон қилди. Ёш дастурчилар ўқувларини ташкил этиш, талабалар дастурлашини моддий ва бошқа жиҳатдан қўллаб-қувватлаш, дастурчилар учун турли мусобақаларни ўтказиш унинг асосий вазифаларидан ҳисобланади, деб хабар бермоқда Terabayt.uz сайти.\n«Гап алоҳида юридик шахс ташкил этиш ҳақида кетмаяпти. Биз кўпдан буён олимпиадавий дастурлаш ва иқтидорли ёш дастурчиларни қўллаб-қувватлаб келмоқдамиз. Энди эса биз таълимий блокни қўллаб-қувватлаш ва ривожлантириш билан машғул бўладиган мутахассислар гуруҳини жалб этган ҳолда мазкур йўналишга алоҳида диққат қаратамиз», – дейди «ВКонтакте» матбуот котиби Георгий Лобушкин.\nЛойиҳа мактабларнинг юқори синф ўқувчилари ва ихтисослашган олий таълим муассасалари талабалари учун мўлжалланган. Машғулотлар Санкт-Петербург шаҳрида бўлиб ўтади, бироқ компания маърузаларни интернетга ҳам жойлаштиришни режалаштирмоқда. Аксарият маъруза ва мастер-класслар ижтимоий тармоқ дастурчилари томонидан ўтказилади. Таълимий дастурларда қатнашиш бепул.\nХабарларга кўра, iOS дастурларини ишлаб чиқиш бўйича уч ойлик курс янги блок доирасида бўлиб ўтадиган биринчи йирик лойиҳа ҳисобланади. Шунингдек, «ВКонтаке» келгусида Android ва бошқа йўналишларда дастурий ишланмалар яратиш бўйича маърузалар туркумини ташкил этади.\n13:40 «Известия»: «ВКонтакте» ўз месенжерини ишга туширишга ҳозирлик кўрмоқда


Тожикистонда Facebook ва YouTube тўсиб қўйилган - BBC O'zbek\nТожикистонда Facebook ва YouTube тўсиб қўйилган\nImage caption Тожик қўмондони ИД сафига қўшилгач сайтлар блокланган эди\nТожикистонда мухолифат ва исломий кийимларга босим кучайиши манзарасида Facebook ва YouTube порталларига тўсиқ қўйилган.\nМарказий Осиё янгиликлари сайтининг маълум қилишича, ушбу сайтлар Тожикистоннинг барча провайдарлари томонидан 24 август куни блоклаб қўйилган. Сайтнинг ёзишича, Тожикистон Алоқа хизмати "ушбу масала бўйича провайдерларга топшириқ берган", бироқ бундай кўрсатманинг сабабларини очиқламаган.\nВебсайтларнинг тўсиб қўйилиши Тожикистонда биринчи марта учраётгани йўқ. Асосан ижтимоий тармоқлар бўлмиш Vkontakte, Facebook, Odnoklassniki ва YouTube сайтлари Тожикистон ички ишлар зобити Гулмурод Ҳалимовнинг Исломий давлат сафларига қўшилганидан сўнг ёпиб қўйилган эди.\nТожикистонда YouTube ва бошқа сайтлар 28 май куни, Ички ишлар вазирлигининг собиқ қўмондони Гулмурод Ҳалимов Исломий давлат гуруҳига қўшилганини эълон қилган видео тарқалганидан бир кун ўтиб, ёпиб қўйилган.\n12 дақиқалик видеомурожаатда Гулмурод Ҳалимов "Исломий Давлат" сафларига қўшилишини тожик ҳукуматининг диний эркинликларни чеклаётганидан норозилиги билан изоҳлаган.\nТожикистон собиқ қўмондонни ватанга хиёнатда айблаган ва халқаро қидирувга берган.\nШу йилнинг феврал ойида бўлиб ўтган парламент сайловлари арафасида эса Тожикистондаги мухолифат сайтлари ва ижтимоий тармоқлардаги саҳифаларига тўсиқ қўйилган эди.\nСал олдинроқ Тожикистон Ислом Уйғониш партиясининг Душанбедаги асосий идораси муҳрлаб кетилган.\nТИУПнинг Душанбедаги идораси 24 август куни шаҳар Иқтисодий суди қарори асосида вақтинча ёпилган.\nТожикистон Ислом Уйғониш партияси раиси ўринбосари Маҳмадали Ҳайит маҳкама қарорини "ноқонуний" деб атаган. Унга кўра, бу амалдан мақсад партияси фаолиятига тўсиқ қўйиш ва 15 сентябрга мўлжалланган қурултойининг бўлиб ўтишига йўл қўймасликдир. Олдинроқ, ТИУП қурултой жараёнида партиянинг янги раҳбарияти сайланиши ҳақида маълум қилганди.\n"Ёт" кийимларга қарши кураш давом этмоқда\nДушанбе шаҳридаги Марказий масжид атрофида 17 дўкон сўнгги уч кунинг ичида ҳокимият қарори билан ёаиб қўйилган.\nУшбу дўконларнинг диний китоблар, ҳижоб, тасбеҳ каби диний зотлар билан савдо қилгани айтилади.\nРасмийлар ушбу дўконларни тожик маданиятига ёт кийимлар сотишда айблаган.\nАвеста хабар агентлигининг ёзишича, ҳокимият миллий қадриятларни қандай ҳимоя қилиш ва одамларнинг ҳуқуқий саводхонлигини ошириш ҳамда жамиятда экстремизм ва терроризмни олдини олиш мақсадида 45 та ташвиқот гуруҳини тузган.


Ҳазрат Навоий чет элларда | Azam Abidov\nАлишер Навоий туғилган куни арафасидагина оммавий равишда эсланиб, таваллуди тантана қилинадиган ҳазрати инсонга айланиб қолмаслиги тарафдориман. Хорижлик бир дўстим “ҳар тонг шоирнинг бир ҳикматини ўқиб, кун бўйи ундаги маъноларни мушоҳада қилиб юрилса, инсон қалби нурланиб бораверади” дея эътироф этганди. Юртимизда ҳазрат таваллудига бағишланган барча тадбирлар учун сарфланадиган ресурсларни жамлаб, Ҳиротга зиёрат поезди очилса аъло иш бўларди!\nЎтган ҳафта муҳтарам Абдураззоқ Юнус домладан ҳазрат Навоий учун ҳажжи бадал қилганларини эшитиб, таъсирландим. Жуда улуғ иш-ку! (Навоий уч бора ҳажга ният қилиб, Маккага бора олмаган). Орамизда Қуръонни хатм қилиб, савобини Навоий руҳига бағишлагувчилар борлиги шубҳасиз. Илоҳо, “Аллоҳумма мағфирлана, вал-асатизина…” дея самимий дуога қўл очганда бизларнинг ҳам дуоларимиз ул табаррук зотга етиб бориб, руҳларини шод айласин.\nҲазрат Навоий ижодини чет элларда тарғиб этиш билан боғлиқ заррача ҳиссам қуйидагича:\nТурсуной Содиқова, “Навоий гулшани” рисоласи инглизча таржимаси (қисман “Қуш тили” халқаро баёзига киритилган, вебсайтларда эълон қилинган);\n“Алишер Навоий” бадиий фильми таржимаси, инглизча субтитрлаштирилган ва АҚШда намойиш этилган;\n“Навоий ва Гули” саҳнаси АҚШдаги Айова шаҳар театрида;\n“Қуш тили” ва Навоий ижодига оид маъруза Деҳлида ўтган тасаввуф анжуманида (Гари Дик билан бирга);\n“Қуш тили” халқаро шеърият антологияси (биринчи бобда Навоий асарларидан чет тилларга қилинган таржималар, мақолалар ўрин олган, бутун дунёдаги 70 дан ортиқ шоирларга, халқаро шеърият фестивалларига, шеърият шайдоларига тарқатилган);\n“Раққоса айиқхоним” (Лаура Уиттон, АҚШ) уч тилда; Тошкентда босилган\nЯнуш Крзизовскийга “Лисонут тайр” ва ғазалларни поляк тилида Варшавада нашр этишга техник ёрдам;\nНавоий ғазалларининг инглизча таржимаси (“Жаҳон адабиёти” журнали лойиҳаси, 2016 йил охирларидан бошлаб, ҳар сонида бериб борилмоқда).\nБу лойиҳалар билан мана бу линкларга кириб, танишиш, ўқиш ва бемалол фойдаланиш мумкин, фақат қаердан олинганини кўрсатиб ўтилса тўғри бўлади.


Россия ва Ўзбекистон судланган шахсларни алмашиш ҳақида шартнома тузади.\nРоссия президенти Владимир Путин Адлия вазирлигига ҳукумат таклифини қабул қилиб, Ўзбекистон билан судланган шахслар билан алмашиш ҳақида шартнома тузишга фармойиш берди. Бу ҳақида Россия расмий ҳуқуқий порталида эълон қилинган.\n“Адлия вазирлигига мазкур шартнома лойиҳасига ҳукумат томонидан таклиф қилинган, ҳал қилувчи аҳамиятга эга бўлмаган ўзгаришларни киритиш ва Ўзбекистон томони билан келишувга эришилгач, Россия номидан уни имзолаш топширилсин”, — дейилган ҳужжат матнида.\nБу каби шартномалар бир мамлакат фуқароси бошқа мамлакатда жиноят содир қилиб, ўша мамлакат суди томонидан қамоқ жазоси белгиланган ҳолларда кучга киради. Мамлакатлар келишувига асосан, жазоланган шахс қамоқ жазосини ўз ватанида ўташи мумкин. Ундан ташқари, жазоланган шахс ёки унинг яқин қариндошлари илтимосига биноан, жазони ўташ учун у ўз ватанига қайтарилиши мумкин.


Хитойда жосуслик қилишда гумон қилинган японияликлар сони 4 нафарга етди\n09:36 / 11.10.2015\n2015 йил июнь ойида Шанхай шаҳрида япониялик аёл қўлга олингани эндигина ошкор бўлганидан сўнг Хитойда жосусликда айбланиб ҳибсда сақланаётган Япония фуқаролари сони тўрт нафарга етди, дея хабар берди Киодо агентлиги.\nЯпон ҳукуматидаги ахборот манбаси сўзларига асосланган агентликнинг маълум қилишича, ёзда қўлга олинган аёлнинг ёши 50да бўлиб, Токионинг Синдзюку туманидаги мактабларнинг бирида япон тилидан дарс берган. У сўнгги вақтлардан тез-тез Хитойга сафар қилган.\nАввалроқ эса Хитойда яна уч киши маълумотларни ноқонуний йиғиш билан шуғулланганликда айбланиб қўлга олингани ошкор бўлган эди. Япон ОАВ маълумотларига кўра, май ойида Чжэцзян провинциясидаги ҳарбий объект яқинида ҳибсга олинган эркак киши ҳамон Хитой махсус хизматлари томонидан ушлаб турилибди. Шунингдек, яна икки япон фуқароси Хитой-Шимолий Корея чегарасида худди шу айб билан қўлга олинган эди.\nБироқ Хитой ҳукумати фақат икки японнинг ҳибсда сақланаётганини маълум қилди. Япония Ташқи ишлар вазирлиги эса қўлга олинганлар тўғрисида маълумотлар тўплашни бошлади.


Кизларни чиройли киладиган пардозлаш турлари хакида гузал ва чиройли булиш - Jinsiy hayot 18+\nHome » Qizlar\nКизларни чиройли киладиган пардозлаш турлари хакида гузал ва чиройли булиш\nAuthor Jinsiy Reading 5 min Views 171 Published by 03.01.2020\nПардоз спонжи нима дегани?\nСпонж пардозда қандай қўлланилади?\nҚандай сақлаш даркор?\nНима учун Хитой аёллари жуда ҳам ёш кўринадилар? Сирларни билиб олинг!\nБиринчи сир. Кўпроқ сув ичиш\nИккинчи сир. Қуёшдан сақланиш\nУчинчи сир: Ҳар қандай ичимликнинг ўрнини чой босиши керак\nТўртинчи сир. Тўғри ташкил етилган кун тартиби\nБешинчи сир. Калорияли десертлар истеъмоли камроқ бўлиши керак\nОлтинчи сир. Денгиз маҳсулотлари\nЙеттинчи сир. Енг муҳими – хотиржамлик!\nБугунги кунда савдо расталарида овал ҳамда тухумсимон шаклга ега бўлган спонжларнинг жуда кўп еканлигини сезган бўлсангиз керак. Гарчи спонжлар сон-саноқсиз пардоз чўткаларининг ўрнини тўлиқ боса олмаса ҳам уларнинг бир қисмини четга суриб қўйиш учун имкон беради.\nУшбу восита ёрдамида нафақат тонал воситасини тери устига суртиш, балки юзни йенгил ва табиий крем қатлами билан қоплаб олиш мумкин. Бундан ташқари спонжлардан юзни контурлаш, ёноқларга урғу беришда ҳам фойдаланса бўлади.\nХўш, дўконлардаги турли-туман спонжлар орасидан ўзингизга кераклисини қандай қилиб танлаш мумкин?\nСпонж қандай шакл ёки ўлчамда бўлмасин, кичик губка бўлагидан бошқа нарса емас. У қуруқ ва кремсимон воситаларни тери юзасига суртиш учун ишлаб чиқилган. Румяна, тонал кремлар, хайтайлер, консилер ҳам шулар сирасига киради.\nСпонжлар турли материаллардан – латекс, пахта, селлюлоза, поролондан тайёрланган бўлиши мумкин. Улар орасидаги поролон енг универсал восита ҳисобланади. Бу турдаги спонжни исталган турдаги крем ва пардоз воситасини суртиш учун қўлласа бўлади.\nШакл масаласига келсак, бу борадаги енг оммабоп кўриниш – тухумсимон шакл саналади. У пардоз воситаларини йенгил ва табиий кўринишда бўлишига ёрдам беради, бурун четлари, кўз бурчакларига ҳам “йетиб бора олади” ва уларни мукаммал ҳолатда пардозлайди.\nАввало суртилиши керак бўлган восита таркибига диққат қилинг. Агар у суюқ кўринишда бўлса, спонжни сув остида чайиб оласиз ва қаттиқ сиқиб, пардозни бошлайсиз.\nТонал воситасини кафтнинг юқори томонига озроқ чиқариб олганча унга спонжни теккизиб олиш керак бўлади.\nЖараён йегил ҳаракатлар билан уқаловчи йўналишларда амалга оширилиши лозим. Агар сизнинг спонжингиз тухумсимон шаклда бўлса, унинг қалин томони юз периметри, учли томонини еса кўзлар ости, бурун четлари учун қўлланг.\nСпонж учун алоҳида идиш ажратиб қўйган маъқул. Ана шунда у пардоз қутичасидаги чангни ўзига тортиб олмайди.\nВоситани ҳар икки ойда бир марта алмаштириш керак. Гарчи янгидай турган бўлса ҳам, сотиб олганингизга икки ой тўлган бўлса, янги спонж ҳарид қилишни унутманг.\nХитойда гўзал аёл деган тушунча шунчаки чиройли юз тузилишининг ўзи билан чекланмайди. Қадимги Хитой маданиятида айтилишича, тана ва руҳ орасидаги бевосита алоқа инсон учун жуда муҳим, чиройли ташқи кўриниш еса ана шу ички гўзалликни кўрсатиб берадиган кичик билан жиҳат ҳолос.\nХўш, нима учун Хитой аёллари бунчалар ёш кўринадилар? Бугун ана шу жумбоқга ойдинлик киритамиз.\nХитой аёллари сувни жуда кўп миқдорда истемъол қиладилар. Уларни болалик пайтлариданоқўзлари билан сув олиб юришга одатлантиришади. Агар улардан ҳаётий мавжудлик шартлари ҳақида сўрасангиз, биринчи навбатда сув ҳақида ёдга олишлари тайин. Хитойнинг ҳар бир бурчагида махсус кулерлар мавжуд, бундан ташқари аёлларнинг ўзлари ҳам кўчага чиқиш аввалидан албатта сув кўтариб олишади.\nБундан юз йиллар аввал ҳам хитойлик аёллар учун терининг оппоқ ранги жуда муҳим бўлган. Айтишларича, тери ранги қанчалар оқ бўлса, бу аёлнинг ижтимоий келиб чиқиши юқори еканлигидан дарак берар екан. Шу сабабли ҳам Хитой аёллари қуёш нуридан сақланишга жуда катта еътибор қаратишади. Бу борадаги асосий воситалардан бири еса қуёш нурларидан ҳимоя қилиш таъсирига ега бўлган крем саналади.\nХитой аёлларининг енг севимли ичимликларидан бири сўзсиз – чой саналади. Мутахассислар турли гиёҳлар, гуллар, тинчлантирувчи аралашмалар қўшиб дамланган чой инсон саломатлиги ва гўзаллигига катта таъсир кўрсатишини кўп бор такрорлаганлар. Аммо бу ўринда чой ичига шакар ёки сут қўшмаслик кераклигини унутманг.\nТўғри ташкил етилган кун тартибининг ёшлик ва гўзалликка алоқаси нимада дейсизми? Агар куннинг маълум бир вақтлари давомида овқатланиш ва ухлашга диққат қарацангиз, тез орада буни ўзингиз ҳам тушуниб оласиз. Хитой аёллари тушликдан кейин бироз мизғиб олишни унутмайдилар. Бу еса ўз навбатида ҳолсизликни нари кетказиб, тинчлантирувчи таъсир кўрсатади.\nҲеч кимга сир емаски, Хитой ошхонаси ва таомлари бизнинг одатий таомлардан бутунлай фарқ қилади. Одатда мазкур ўлкада ширинликларниа сосий таомдан алоҳида истеъмол қиладилар. Шунда ҳам десерт сифатида йенгил йегулик танлаб олинади.\nХитойда аксарият инсонлар ўз таомномаларини денгиз маҳсулотлари билан тўлдиришади. Бу еса танадаги моддалар алмашинувчи жараёнини тезлаштириб, организмдаги туз миқдорининг камайишига олиб келади.\nЮз соҳасидаги ёрқин равишда намойиш қилинган мимика ҳаракатлари тери ёшлигини сақлашга қарши курашади. Сокин ва ҳотиржам қиёфа еса – ботокс муолажасининг табиий кўринишидир. Юз мушаклари қанчалик кам ишласа, мимик ажинлар ҳам шунчалик кам бўлади.\nIsmlar manosi qizlar eng chiroyli 2021 yil uchun mos keladigan\nIsmlar manosi qizlar eng chiroyli 2021 yil uchun mos\nАёллар хакида енг ажойиб кизикарли малумотлар топлами\nАёллар нимага кодирлигини биласизми унда куринг кизикарли малумотлар хакида\nАёллар нимага кодирлигини биласизми унда куринг кизикарли\nJinsiy quvvatni Yong’oq mag’zini kunjut urug’i bilan\nJinsiy aloqa turkiyalik olimlarning aniqlashga ko’ra to’ladan\nJinsiy aloqa turkiyalik olimlarning aniqlashga ko’ra\nТУШДА ХИЙОНАТ КЎРИШ — ҚАНДАЙ ОҚИБАТЛАРИ БЎЛИШИ МУМКУН\nHomiladorlik davrida jinsiy aloqa qilish mumkinmi –


09:30 / 19 февраль 1125 pdf Ўқиш режими + -\n«Мусулмонларнинг Андалусиясидан бизгача 30 та китоби қолди. Ўша китобларни ўқиб, атомни парчалашга эришдик. Агар биз ёқиб юборган ана ўша буюк Ислом цивилизациясига мансуб ярим миллион китоблар ҳам қолганида нима бўлар эди? Дарҳақиқат, агар ўша китобларни ёқиб юбормаганимизда, ҳозир фазодаги галактикалар орасида сайр қилиб юрган бўлардик».\nБобур 11:58 / 19 февраль\nИлм олиш фарз бўлган динни тўғри талқин қилинса ўша миллатни 1000 йил олдинга олиб чиқаркан.\n08:00 / 19 февраль 433\n11:30 / 19 февраль 1937\n2241 16:02 / 13.03.2020\n3108 14:00 / 25.07.2019\n2445 12:00 / 19.01.2019\n1544 13:03 / 21.12.2018